МАСЪУЛИЯТ (2-қисм) | .:: Vakillik.uz\nHome "Маърифий ислом" МАСЪУЛИЯТ (2-қисм)\nҚориндан тушган ҳомила қайтиб қоринга кирмайди.\nФарзанднинг дунёга келиши ота-онадан узоқлашишга қўйилган биринчи қадамдир. У билан икки хил кўринишда муомала қилиш мумкин, холос. Ё уни яқин ушлаб туриш мумкин ёки узоқлаштириб юбориш мумкин.\nУни яқин ушлаб, боғлаб туришнинг бирдан-бир йўли – орадаги меҳр кўприги. Ўртадаги оралиқ қанчалик узоқ ёки яқин эканини ана шу меҳр кўприги орқали ўтаётган “олди-берди”нинг сифати, ҳажми белгилайди. Етарлича, ўз вақтида кўрсатилган меҳр ҳеч қачон болаларни узоқлаштирмайди, аксинча кўпроқ миннатдорлик билдириш ҳиссини шакллантиради.\nБиз кўпинча болаларни боғлаб туришнинг нотўғри йўлларини ахтарамиз. Уларни айтганини айтган, деганини деган қилиб оламиз. Яхши кийинтирамиз, яхши едирамиз. Ортиқча қийнамаймиз. Ҳеч нарсага уринтирмаймиз. Ўзимиз билмаган ҳолда керагидан бир неча баравар ошириб юборамиз. Деярли барча ҳолларда кутилган натижага эришмаймиз. Аксинча “асраб-авайлаган”имиз биз ўйлаганнинг умуман акси бўлиб чиқади. Сабаби, шахс тарбия қилишнинг ўлчов-мезонлари бутунлай бошқача.\nБолаларга ўз мулкимиздек эмас, балки комил шахс сифатида қарашимиз керак. У жисман соғлом, бақувват бўлиши керак. Ақлан теран, соғлом фикрлай оладиган бўлсин. Бугунги кун учун зарур барча билимлардан хабардор бўлиши лозим.\nАввалги«Қандай ёқимли!» — Президент масжиддан янграётган азон ҳақида\nНавбатдаги«“Салафий”ларга илмий раддиялар» китоби тақдим қилинди\nБУ ИЛМ ДИНИДИР! Уни кимдан ўрганаётганингизга қаранг!\nЖаҳон ислом олами янгиликлари\nИслом уламолари “прогрессив фатво” беришни бошлайдилар\nОтинойилар учун навбатдаги ўқув-семинар машғулотлари ўтказилди\n“Сирож солиҳ” жоме масжиди


Россия ГЭСида авария рўй берди\n14 май 2021, Тошкент вақти: 08:22\nРоссиядаги йирик Саяно-Шушенский ГЭСида рўй берган авария оқибатида саккиз киши нобуд бўлди, 10 киши тан жароҳати. 54 киши эса бедарак йўқолган ҳисобланмоқда.\nХабарларга кўра, фожеа ГЭСда таъмирлаш ишлари олиб борилаётган маҳал рўй берган. Иккита сув тўғонининг қулаши оқибатида электр қуввати ишлаб чиқарувчи трубиналар жойлашган хона сув остида қолган.\nГЭСдаги авария юзасидан жиноят иши қўзғатилган. Айни пайтда Россия Фавқулодда ҳолатлар вазири Сергей Шойгу авария оқибатларини бартараф этиш ишларида иштирок этиш мақсадида минтақага сафар қилди.


Олтинимиз мўл, баракали бўлсин! - Уч илдиз\nby Тўлқин Эшбек · 03.01.2019\nТиллога тенг хабарни ўқиб изоҳимизга шундай сарлавҳа қўйдик, дейди Дониш домла.\nБу ерда биз учун муҳимроғи — жамоатчилик билан алоқалар (PR), халқ билан мулоқот назариясини ўрганаётган талабаларимиз учун амалий машғулот сифатида намуна сифатида кўрсатадиган қуйидаги хабар бўлди. Мана Сизга натижа! Ҳамма соҳаларда (давлат сирларидан ва бошқа жиддий сирлардан ташқари) мана шундай ошкоралик бўлган жойда тараққиёт бўлади, шубҳали иллатларнинг олдини олиш учун имконият пайдо бўлаверади.\nЎзбекистонда қанча олтин мавжудлиги эълон қилинади — Молия вазири\nЎзбекистон Республикаси Бош вазири ўринбосари — Молия вазири Жамшид Қўчқоров Ўзбекистон олтин захираси тўғрисидаги маълумотлар тез кунларда эълон қилинишини маълум қилди. Бу ҳақда Kun.uz мухбири хабар бермоқда.\n«2018 йил давомида очиқ жамият шароитида яшашга ўргандик. Бу ҳаммамиз учун янгилик, бу — президент сиёсати. Халқ билан мулоқот. Бу дегани фақат президент қабулхонасида эмас, ҳамма жойда (мулоқот — таҳр.) бўлиши керак. Шунинг учун, эътибор қилган бўлсангиз, Ҳукумат барча блокларда, хусусан иқтисодиёт блоки ҳақида гап кетганда, доимий равишда ҳамма маълумотларни очиқ-ойдин эълон қилиш тартибига ўтди.\nҲозирча беркитилган ҳеч нима қолмади. Ўзбекистонда қанча олтин захираси мавжудлиги, ўйлайманки, яқин ҳафталарда эълон қилинади. Чунки, у мамлакатнинг бойлиги», — дейди у.\nҲозиргача мамлакат Марказий банки 2018 йил бошидан буён олтин-валюта захиралари тўғрисидаги маълумотларни оммага эълон қилиб келяпти. 2018 йил октябрда эълон қилинган маълумотга кўра, Ўзбекистон ялпи олтин-валюта захиралари 26,4 млрд долларни ташкил этди. Улардан хорижий валютадаги активлар — 12,4 млрд доллар (сентябрда 12,9 млрд доллар бўлган), монетар олтин — 13,9 млрд доллар. Соф олтин-валюта захиралари 25,4 млрд долларга тенг, дея эътироф этилганди.\nОлтин-валюта захиралари давлатнинг юқори ликвидлиги билан ажралиб турувчи активларидир. Улар махсус давлат структуралари (давлат ғазнаси ва марказий банклари, АҚШда Федерал захира тизими) томонидан назорат қилинади.\nОддий сўз билан айтганда, олтин-валюта захиралари давлатнинг олтин ва бошқа мамлакатлар валюталаридаги расмий захирасидир. Давлатнинг олтин-валюта захиралари миқдори унинг иқтисодиёти ва молиявий тизими ҳолатидан дарак беради, давлатлараро мажбуриятлар бўйича тўловларни ўз вақтида амалга оширишини кафолатлайди.\nДавлат захиралари билан таъминлаш қатор вазифаларни амалга ошириш имконини беради. Улар жумласига мамлакат валютасини қўллаб-қувватлаш, давлат сиёсатига ишончни сақлаб туриш, пул-кредит воситаларини бошқариш, инқирозли вазиятларда карахтликка тушиб қолмаслик, мамлакатнинг ишончлилик рейтингини ушлаб туриш кабилар киради.\nNext story Давлат дастури лойиҳаси 15 январга қадар жамоатчилик муҳокамасига қўйилди\nPrevious story Дардингизга дармон нажоткорлар


Аёллар ишонадиган ёлғон – мен ҳеч нарса қила олмайман — Dilkashradio.com\nАссалому алайкум қадрли аёллар. Мен суҳбатдошингиз Лола сизларга аёллар ишонадиган яна бир ёлғон ҳақида гапириб бермоқчиман. Бир аёл ўзи ҳақида шундай деган эди: «Мен ҳар доим ота-онам қандай бўлган бўлса, мен ҳам шундай бўламан, деган ёлғонга ишонардим. Бу нарса наслий, ҳеч нарса қилолмайсан, деб ўйлардим. Ота-онам ажрашиб кетишган, мен ҳам ажрашиб кетсам керак деган фикр миямни тарк этмасди.» Бошқа бир аёл эса: «Мен ўзимдаги дангасаликни енголмайман ўйлардим. Кейин эса мен шундайман ва шундайлигимча қоламан, деб ўзимни тинчлантирардим», дейди. Орамизда семизликдан жабр кўраётганлар борми? Шундайлар топилади. Агар сизда ҳам шундай муаммо бўлса, мана бу аёлнинг ҳикояси сизга ҳам таалуқли бўлса ажаб эмас.\nУ шундай дейди: «Мен ҳар доим семизликдан азият чекиб келганман. Кўп марта спорт залларига бориб шуғулландим, диета тутиб кўрдим, ҳаракатли машқлар қилдим, ҳеч бири фойда бермади. Охири шундай қарорга келдим, мен бу семизликни ҳеч нарса қила олмайман, чунки семизлик қонимда бор. Ота-онам ҳам, уларнинг ота-оналари ҳам семиз бўлишган. Мен ҳеч қачон семизликни енга олмайман, деб ўйлар ва шунга кўра егуликка нафрат билан қарардим.» Биз ҳар қандай ҳолатда ҳам ўзимизга қулай бўлган вазиятни танлашга ўрганиб қолганмиз. Ўзимизни қийнаб, тартибга солишни истамаймиз. Ўзимиздаги муаммоларга сабабни ўзимиздан эмас бошқа нарсалардан қидира бошлаймиз, масалан:\nУйимиз торлигидан ҳамма нарса асабимга тегади\nИшим шунчалик оғирки, ишдан чарчаб келиб болаларга заҳримни сочаман\nҲозирги ҳолатим шуни тақозо этади\nОрганизмимда гормонлар ўзгариши кетаяпти\nШунчалик чарчаганманки, ўзимни қўлга олишга кучим йўқ\nМен ўсган оилада ҳеч ким келишмовчиликларни ҳал қилишни билмасди. Ҳамма бўлаётган нарсаларни ичига сақларди, шунинг учун ҳам муаммоли мавзулар ҳақида ҳозиргача ҳам гапира олмайман.\nБу каби баҳоналар ҳамма айбни ўзимиздан бошқаларга ағдаради. Момо Ҳавонинг ҳикояси ёдингиздами, унинг қилган гуноҳи учун эри ҳам, илон ҳам эмас ёлғиз ўзи жавобгар эди. Момо ҲАво эса Худонинг саволига: «Илон мени алдади, мен эса едим», деб жавоб бериб, ҳамма айбни илонга ағдарган. Бугунги кунда ҳам бу усул ўзгармаган. Деярли ҳамма аёллар ўзларидаги муаммонинг пайдо бўлишига атрофидагилар, эри, қайнона-қайнотаси, болалар сабаб бўлаяпти деб билишади. Момо Ҳавонинг гуноҳ қилишига фақат ўзи сабабчи бўлган. Унда танлаш имконияти бор эди ва у ўз билганича иш тутди. «Мен ўзимни ҳеч нарса қилолмайман» деган ёлғон бизни атрофдаги ҳолатларнинг қурбонига айлантириб қўяди.\nБу ёлғон билан биз ўзимизда кечаётган ҳолатлар учун бошқалар жавобгар, менда ҳеч қандай ҳуқуқ ва ҳокимият йўқ, мен шунчаки қўғирчоқман ҳолос деган фикрни туғдиради. Бу ёлғонга ишониш бизни ўзгаришга бўлган умидимизни сўндиради. Агар биз ўз-ўзимизни назорат қила олишимизга ишонмасак, ҳеч қачон ўзгара олмаслигимизни шайтон билади. Биз эса шу ёлғонга қул бўлиб яшашни давом эттирамиз. Азизлар ҳеч қачон шайтоннинг енгишига йўл қўйманг.


Шавкат Мирзиёев Хитойга жўнаб кетди - UzNews.uz\nЎзбекистон Республикаси Президенти Шавкат Мирзиёев Хитой Халқ Республикаси Раиси Си Цзиньпиннинг таклифига биноан 24 апрель куни амалий ташриф билан Пекинга жўнаб кетди.\nДавлатимиз раҳбари у ерда “Бир макон, бир йўл” иккинчи халқаро форумида иштирок этади. Хитой Халқ Республикаси Раиси Си Цзиньпин ва Бутунхитой халқ вакиллари кенгаши Доимий қўмитаси Раиси Ли Чжаньшу билан учрашувлар ўтказади. Шунингдек, форумда иштирок этадиган хорижий давлатлар делегациялари ва халқаро ташкилотлар раҳбарлари билан ҳам музокаралар ўтказилиши режалаштирилган.\n23 март, 19:30\n“Spark” ағдарилиб кетиши оқибатида икки киши ҳалок бўлди


Икки сураткаш деярли бир хил суратни “ўзиники” дея тортишишди » Ўзбекистон янгиликлари – Zamin.uz\nСураткаш Рон Рисман АҚШнинг Нью-Гэмпширидаги маёқнинг бўрон вақтидаги суратини олиб, у билан ижтимоий тармоқларда бўлишган. Сурат маҳаллий телеканал эътиборини тортган ва уни муаллифидан сўраб эфирда кўрсатган. Шундан кейин томошабинлардан бири Рисманни ушбу суратни ўғирлашда айблаган.\nАниқланишича, худди шунга ўхшаш сурат яна бир сураткаш Эрик Грендон томонидан олинган. Қизиқарлиси, икки сурат ҳам бир-бирига деярли 100 фоиз ўхшашдир. Шундан кейин сураткашлар бир-бирлари билан боғланиб, Грендон Рисманга суратларни таққослаш учун RAW-файлни юборишини айтган.\nРисман икки суратни батафсил таҳлил қилганда суратларда деярли сезилмас фарқ борлигини аниқлаган. Суратларда панжара ва сув сачрашларида фарқ бўлган.\nАниқланишича, бир-бирини танимайдиган икки фотосуратчи маёқни бир вақтнинг ўзида, бир ракурсдан, бироқ миллисония фарқ билан суратга олишга муваффақ бўлишган. Эркаклар суратга олаётганларида уларни 30 метрлик масофа ажратиб турган. Натижада иккала сурат ҳам оригинал деб топилган.\nБош саҳифа » Дунё » Икки сураткаш деярли бир хил суратни “ўзиники” дея тортишишди


Қашқадарёда фуқароларнинг “фирибгар” устидан ёзган шикоятлари инобатга олинмаяпти. ИИБ ходимлари қаердасиз? - EFFECT.UZ\nҚашқадарёда фуқароларнинг “фирибгар” устидан ёзган шикоятлари инобатга олинмаяпти. ИИБ ходимлари қаердасиз?\n. 14:55 | 17.07.2020\nEffect.uz ахборот агентлигига бир қанча фуқаролар Қашқадарё вилояти Китоб туманида МДФ эшиклари билан шуғулланувчи фуқаро Аббос Усмонов устидан шикоят хатлари келиб тушди.\nШикоятларда келтирилишича, у ўз касбининг ортидан аҳолини алдаб, пулларини олиб ўзи эса изсиз ғойиб бўлган. Унинг алдовларига ишониб қолган фуқаролар иложсиз аҳволда қолганидан сўнг Effect.uz’га мурожаат қилишга мажбур бўлишган.\nШунингдек, қуйидаги лавҳа орқали Қашқадарё вилояти Китоб тумани ички ишлар бўлимининг карантин вақтида аҳолига кўмак бериш ўрнига ўз ишларига маъсулиятсизлик билан ёндашаётганини ҳам кўриш мумкин.\n“Сизларга мурожаат қилишимдан мақсад, тадбиркор Аббос Усмонов МДФ эшикларини ўрнатиб бераман деб мендан 300 доллардан кўпроқ пулимни олиб, бизларни 1 йилдан бери алдаб келади. Ҳар куни телефон қиламиз, телефон рақамлари ўчирилган бўлади, рақамларимизни эса блоклаб ташлаган.\nБу фуқарони топа олмаганимдан сўнг мен Китоб тумани Ички ишлар бўлимига ариза билан мурожаат қилдим, аммо бизни ички ишлар бўлими тингламаяпти, муаммоимизга ечим топиб бера олмаяпти, мендан ташқари 20 дан ортиқ фуқаро келиб ариза ёзган, ҳеч ким эътибор бермаяпти. Ҳатто Ички ишлар бўлими ходимлари Аббос Усмоновнинг уй манзилини билиб туриб, биздан негадир сир сақлашяпти. Шунинг учун сизлардан илтимос, Аббос Усмоновга берган пулларимизни қайтариб олишимизда ёрдам беришингизни сўраймиз”, дейди мурожаатчи аёл.\nМаълум бўлишича, Аббос Усмонов кейинги фуқародан 900 АҚШ долларини олиб, уни ҳам қайтариб бермаган ёки берган ваъдасини бажармаган.\nЖурналистик суриштирув ўтказилганида, ҳақиқатдан ҳам, Қашқадарё вилояти Китоб тумани Ички ишлар бўлими жабрланувчи фуқароларга ҳеч қандай кўмак беришмагани ойдинлашди.\nEffect.uz журналисти Мария Валишеровна фирибгарликда гумонланаётган фуқаро Аббос Усмоновнинг иш жойига ҳам борган, аммо у неча кундан бери иш жойига келмагани, унинг уй манзилини суриштирилганида, ҳар кимга турли ҳил манзил бериб, ўзининг ўй манзилини яшириб юргани аниқланди. Қўл телефонига қилинган қўнғироқлар бесамар якунланди.\nСўнгра Китоб тумани Ички ишлар бўлимидан бу фуқарога нега чора кўрилмаётганини сўрадик, улар бу саволга сабабсиз жавоб беришмади. Уй манзилини билиб беришдан ҳам бош тортишди.\nИИБ ходимларининг ушбу фирибгарликка қандай алоқаси бор деб ўйланиб қолдик. Бу ерда қандай сир бор? Кутамиз!\nИчки ишлар вазирлиги масъулларидан Қашқадарё вилояти Китоб тумани Ички ишлар бўлимига алоҳида эътибор қаратишларини сўраган бўлар эдик. Журналистга қўпол ва терс муомалада бўлган айрим Китоб тумани Ички ишлар бўлими ходимлари аҳолига қандай хизмат кўрсатишини олдиндан тасаввур қилиш қийин эмас албатта.\nЯна бир муаммо шундаки, бир қанча фуқаролар Аббос Усмонов устидан шикоят қилиб мурожаат қилишса, уларни ҳеч ким тингламагани бу ачинарли ҳолат.\nШундай қўштирноқ ичидаги ёлғончи тадбиркорларга ўз вақтида чора кўрилмас экан, жамиятда қурт-қумурсқалар сони кўпаяверади.\nВидео ва материал оммага ҳавола қилингандан сўнг ИИБ ходимлари масъулиятни ҳис қилиб, муаммога жиддий эътибор қаратади деган умиддамиз! Зеро, ҳар биримиз ўз касбимизни масъулият билан бажарсак мақсадга мувофиқ бўлади!\nМавзуга яна қайтамиз, Effect.uz’ни кузатишда давом этинг!\nTeglar:Qashqadaryo, ИИБ, Китоб\nСирдарёда икки пачка сигаретага сотилган ИИИБ ва Миллий Гвардия ходими ишдан хайдалди\nЎзбекистонда коронавирусга чалинганлар 15349 нафарга етди


Фаоллар депутатларни хиёнатда айбламоқда — саҳнада яна тил масаласи - Zamin.uz\nХуллас, тармоқларда қарорни тасдиқламаган халқ вакиллари шарафига тинимсиз танқид-дашномлар ёғилишда давом этмоқда. «Журъатсиз давлат органидан нима кутган эдингиз?»дан тортиб қаттиқ ҳақоратларгача турли-туман. Айниқса улар орасида қалам аҳли сарбонликни қўлга олишган. Ҳатто 37-йилларнинг ҳиди анқийдиган «хоин» сўзига ҳам пайдар-пай кўз тушади.\nОвоз бериш натижалари ҳақида эҳтиросга берилишдан ўзимни тиймоқдаман, чунки тил мавзуси бугун трендга чиққани билан, уч кундан сўнг ўз ўрнини навбатдаги мавзуга бўшатиши эҳтимоли юқори. Муаммолар эса биз билан қолади, орада эса бир пайтлар миллий монополияни ҳимоя қилган, парламентдаги иссиқ ўрнидан туриб Россиядаги юртдошларни айблаган партия ва унинг раиси ютадиганга ўхшаяпти.\nГапнинг индаллосини айтадиган бўлсак, бунда ҳар биримизнинг ҳиссамиз бор. Тилнинг ривожланиши, фан тилига айланиши, машҳурлашиши учун фақат ва фақат ўша тилда сўзлашувчилар жавобгар.\nЖурналистика факултетида таҳсил олганимизда айрим фанлардан ўзбекча дарсликларни кўрмаганмиз ҳам: тиши ўтганлар бошқа тилларда топиб ўқир, ҳар иккиси қўлидан келмаганлар устознинг берганига қаноат қиларди ёки бировга таржима қилдирарди. Адабиётлар муаммоси шунчаликка бордики, «рус (чет) тилини билмасанг мутахассис сифатида ҳеч нимага ярамайсан ва бировга керак эмассан» деган аччиқ хулосаларга сабаб бўлди.\nЯнгиликлар » Жамият » Фаоллар депутатларни хиёнатда айбламоқда — саҳнада яна тил масаласи


«Кубань» бош мураббийи Леонид Кучук клубни тарк этди\n20:35 / 25.05.2015\nКрансодарнинг “Кубань” бош мураббийи Леонид Кучук клубни расман тарк этди.\nКлуб раҳбарияти ва бош мураббий шартномани бекор қилиш тўғрисида ўзаро келишиб олдилар. Россия чемпионатининг қолган ўйинларида жамоага Андрей Сосницкий мураббийлик қилади.\n“Леонид Кучук 2013 йил ва 2014-2015 йилларда икки маротаба Краснодар ўлкасининг бош жамоасига мураббийлик қилди. У клуб тарихидаги энг юксак ютуқларга алоқадор бўлди ҳамда клубни Европа Лигаси ва Россия кубоги финалига олиб чиқди. “Кубань” Леонидь Станиславовичга ўз миннатдорчилигини билдиради ва унга янги касбий муваффақиятлар тилаб қолади”, дейилмоқда “Кубан”нинг расмий сайтида.\nМаълумот учун, беларуслик мутахассис “Кубань”га 2014 йилнинг ноябридан мураббийлик қилишни бошлаган. Унинг қўли остида жамоа Россия премьер-лигасининг 15 та ўйинида бор-йўғи битта ғалаба, 9 та мағлубият қайд қилиб, мусобақа жадвалининг 10-ўринига тушиб кетди.


Эҳтиëт бўлинг! Махфий қароргоҳ устидан учиш тақиқланган\nШахси очиқланмаслиги шарти билан Озодликка гапирган қурувчилар¸ маҳаллий ва республика даражасидаги мулозимлар берган тафсилотлар¸ қолаверса¸ тошкентлик фаол Алексей Гаршин аниқлаган маълумотлар бу алоқадорликни тасдиқлади.\nШоввозсойдаги жамоатчиликдан блокпостлар¸ тиканли сим ва қуролли қўриқчилар билан ўраб олинган ушбу ҳашаматли мажмуа қурилишини бевосита Шавкат Мирзиëевга боғлайдиган ҳужжатлар очиқ манбаларда йўқ ҳисоби.\nАйни пайтда қурилишда бевосита иштирок этган қурувчилар Озодликка ўз мобил телефонларининг олиб қўйилгани¸ расм ëки видеога олишнинг мутлақ имкони бўлмаганини билдиришди.\nОчиқ манбаларда бу махфий мажмуанинг сурати у ëқда турсин¸ номини ҳам топиш қийин.\nОзодлик суриштируви давомида топилган кам сонли ҳужжатларнинг бари бир манзил – Шоввозсой ўрмон хўжалигининг расмий бошқарувчиси¸ дам олиш мажмуасининг буюртмачиси, 2002 йилдан бери Очилбой Раматов раҳбари бўлган “Ўзбекистон темир йўллари” давлат компаниясига бориб тақалади.\nАгар бу ҳужжатлар бевосита гувоҳлар кўрсатмаларида айтилаëтгани каби, Шоввозсой мажмуасининг шахсан Шавкат Мирзиëев учун қурилганини тасдиқлашга етарлидек кўринмаса¸ бу ишни битта ҳужжатнинг ўзи қилишга қодир. У ҳам бўлса, Ўзбекистонда учиш тақиқланган қизил зоналарнинг расмий рўйхатидир.\nОҳангарон тоғларининг кўздан панадаги мудроқ даралари¸ хусусан¸ Шоввозсой дам олиш зонаси жойлашган адир ва унга ëндош сув омбори Ўзбекистонда устидан учиб ўтиш тақиқланган олтита зонадан биридир.\nБуни эса Озодлик ва Вашингтонда жойлашган C4ADS ноҳукумат гуруҳи Ўзбекистонда жорий этилган авиация фаолияти соҳасидаги давлат бошқаруви ва назоратига оид маълумотларни таҳлил қилиш асносида аниқлади.\nЎзбекистон ҳукуматининг ўтган йил декабрида янгиланган расмий рўйхатига кўра¸ бу no fly ҳудудлардан радиуси энг катта – 10 километрлиги Тошкент халқаро аэропорти¸ унинг ëнида жойлашган президент учоғи учиб-қўнадиган ҳукумат терминалини қоплайди.\nЯна бир учиш тақиқланган ҳудуд советлар давридан буён Ядро физикаси институти жойлашган Тошкентдаги Улуғбек посëлкаси устидан ўтган.\nРўйхатга киритилган яна уч ҳудудда президентга қарашли расмий резиденциялар¸ шунингдек¸ расмий рўйхатга ҳалигача киритилмаган Байтқўрғон резиденцияси жойлашган.\nЎзбекистон Республикаси Фуқаро авиацияси агентлигининг Озодлик боғланган мулозими лотин алифбосининг “P” ҳарфи билан таснифланган учиш тақиқланган зоналарда асосан президент резиденциялари жойлашганини тасдиқлади.\n“Учиш тақиқланган зоналарни бизнинг ҳарбийлар белгилашади. Ҳаммаси Мудофаа вазирлиги билан келишилган¸ бу зонани белгилаш ваколати уларга тегишли. Радиуси 2 километрлиги бор¸ 5 километрлиги бор. Улуғбек посëлкасидан ташқари, бу зоналарда президент резиденциялари жойлашган. Улуғбекда Ядерний институт жойлашган. Бу объектларнинг устидан учиб ўтиш мумкинмас. Уларнинг устида воздушний трассалар ҳам мавжуд эмас. Айтмоқчи бўлганим¸ агар ҳаво кемаси қанақадир ноқулай об-ҳаво шароитини айланиб ўтаман, деганда кесиб ўтмаса¸ бошқа пайт кесиб ўтмайди”¸ - деди Фуқаро авиацияси агентлиги мулозими.\nҚуйида Ўзбекистон ҳукумати учиш тақиқланган ҳудуд деб белгилаган олтита зонага назар ташлаймиз.\nМахфий Шоввозсой мажмуаси\nРадиуси 2 километр бўлган олтинчи қизил ҳудуднинг маркази Шоввозсой мажмуасидаги икки вертолëт қўниш майдончасидан 200 метрча¸ қурувчилар Мирзиëевларга мўлжалланганини айтган бинодан 350 метрча масофада жойлашган.\nИкки километрлик радиус бутун мажмуа учун ҳаво муҳофазасини таъминлайди. Тоғ дарасида жойлашган ва яқин атрофида тирик жон кўринмайдиган ҳудуд устидан учишнинг тақиқланиши ушбу мажмуанинг ким учун қурилгани борасида деярли савол қолдирмайди.\nШоввозсой мажмуасининг айнан қачон учиш тақиқланган ҳудудлар рўйхатига киритилгани маълум эмас. “Ўзбекистон темир йўллари” АЖ мулозимларидан бири бу мажмуа қурилишига Вазирлар Маҳкамаси қарори билан “махфий” тамғаси босилганини билдирди. Фуқаро авиацияси агентлиги мутахассиси ҳам бу саволга аниқлик киритмади.\nШоввозсой ўрмон хўжалигидаги ҳашаматли дам олиш мажмуаси ва шу номдаги сув омбори қурилиши¸ Озодлик кўрган ҳужжатларга кўра¸ 2017 йилда бошланиб¸ унинг асосий қисми 2018 йил кузигача битирилган. Махфий қурилишга¸ энг камтар ҳисоб-китобларга кўра¸ бир неча юз миллион доллар сарфланган.\nСунъий йўлдошдан олинган суратлар Шоввозсой мажмуаси тикланадиган адир устида вертолëт майдончаси қурилишининг 2017 йил январида бошланганини кўрсатди. 2018 йил октябрида Озодлик суҳбатлашган оҳангаронлик мулозим Бош вазир Абдулла Арипов ва унинг сўзларига кўра, президент Мирзиëевнинг ўзи ҳам Шоввозсойга вертолëтда келиб-кетаëтганини айтган эди.\nКаримовдан қолган Қайнарсой қароргоҳи\nРасмий рўйхатга кўра¸ учиш тақиқланган олти ҳудуддан бири бўлган бу ҳаво ҳудуди Қайнарсой қароргоҳи осмонини қоплайди. Тошкент вилояти Бўстонлиқ туманидаги 256 гектарлик “Бурчмулла” ўрмон хўжалиги ҳудудида жойлашган “Қайнарсой қароргоҳи” Ислом Каримов даврида президентнинг шаҳар ташқарисидаги дам оладиган асосий дачаси бўлган.\nҚайнарсой қароргоҳи Бош вазир Абдулла Арипов 2019 йил мартида имзолаган қарорга кўра¸ ҳамон Ўзбекистон президенти администрацияси тасарруфида қолмоқда. Озодлик гаплашган мулозим¸ қурувчи ва дизайнерларга кўра¸ Қайнарсой қароргоҳида ҳам Мирзиëев ҳокимиятга келганидан сўнг кенг кўламли ва қимматбаҳо таъмир ишлари амалга оширилган.\nШавкат Мирзиëев ҳокимиятга келганидан буён унинг бу қароргоҳдан фойдалангани фақат бир марта - Беларус президенти Александр Лукашенконинг 2018 йил сентябрида Ўзбекистонга қилган расмий сафари муносабати билан тилга олинди.\nЛукашенкога ҳамроҳлик қилган расмий Белта агентлиги мухбирлари Тяншан тоғлари этагидаги Чорвоқ сув омбори бўйида¸ денгиз сатҳидан 900 метр баландликда жойлашган “Қайнарсой” қароргоҳида турар-жой комплексидан ташқари вертолёт қўниш майдончаси ва катерлар, қайиқлар учун махсус порт борлигини ҳам ëзди.\nБеларус агентлиги, Лукашенконинг Мирзиëев “Қайнарсой” қароргоҳида меҳмон қилган биринчи хориж раҳбари бўлганини алоҳида урғулади ва қароргоҳни “шахсий резиденция” сифатида тақдим қилди.\nҲокимиятга келиши билан Оҳангарон тоғларида ўзи ва меҳмонлари учун янги дача қуришга киришган Шавкат Мирзиëев¸ афтидан Ислом Каримовдан қолган Оқсарой ва Дўрмон қароргоҳини ўз иш ва яшаш жойи сифатида қабул қилмагани каби¸ “Қайнарсой қароргоҳи”ни ҳам ўзи ва меҳмонлари учун муносиб жой деб топмаганидан дарак беради.\n“Қайнарсой” дачасига яқин ҳудудда яшовчиларнинг Озодликка айтишича¸ бу қароргоҳга элтувчи йўллар ҳамон оддий халқ учун ёпиқлигича қолмоқда.\n2017 йил давомида Тошкент вилоятининг Қибрай туманида жойлашган Байтқўрғон маҳалласида Шавкат Мирзиëев учун яна бир қароргоҳ қуриш ва унга элтувчи йўлларни кенгайтириш мақсадида ўнлаб уйларнинг бузилгани ҳақида Озодлик хабар берган эди.\nГарчи бу қароргоҳ¸ бош вазир Ариповнинг 2019 йил мартидаги қарорига илова қилинган президентнинг расмий резиденциялари рўйхатига киритилмаган бўлса-да¸ учиш таъқиқланган ҳудуд экани унинг ҳукумат учун алоҳида аҳамиятга молик саноқли иншоотлардан бири эканлигини кўрсатади.\nҲукумат учиш тақиқланган ҳудудлар рўйхатига киритган яна бир объект Тошкентдаги Улуғбек посëлкасидир. Ҳозирча радиуси 2 километрлик бу ҳудудда Шавкат Мирзиëевга алоқадор резиденция борлиги аниқланмади. Аммо совет даврида қурилган Ўзбекистон Ядро физикаси институти айнан Улуғбек посëлкасида жойлашган.\nЭгизак қароргоҳлар: Дўрмон ва Кўксарой\nУчиш тақиқланган рўйхатдаги бу ҳудудда Ислом Каримов¸ ундан олдин Шароф Рашидов каби совет раҳбарлари яшаган асосий резиденция – Дўрмон қароргоҳи жойлашган. Кейинчалик Ислом Каримов Дўрмон қаршисида расмий қабуллар учун махсус Кўксарой қароргоҳини қурдирди.\nЯнги президент марҳум Каримовнинг Оқсаройидан қандай воз кечган бўлса¸ жамоатчиликка очиқланмаган сабабларга кўра¸ қайта таъмирдан чиқарилган Дўрмон резиденциясида яшашни ҳам шундай истамади. Шунга қарамай¸ Дўрмон қароргоҳи¸ Ариповнинг 2019 йил мартидаги қарорига кўра¸ ҳамон президент администрацияси тасарруфида қолмоқда.\nШавкат Мирзиëев шунингдек, Тошкентнинг Мирзо Улуғбек туманида¸ Кўксаройдан беш километрча масофада жойлашган ҳукуматнинг собиқ 1-пансионати ҳудудини ўзининг янги резиденциясига айлантирди. Озодлик манбалари Мирзиëевнинг Қорасув қароргоҳига 2017 йилнинг 24 июли – туғилган кунида кўчиб кирганини билдирди.\nТошкент ва Қорасув резиденцияси\nБу Ўзбекистонда учиш тақиқланган энг катта ҳудуддир. Ушбу ҳудуд пойтахт марказидан 10 километр радиусдаги масофа - Қорасув резиденциясининг катти қисми дохил - деярли бутун Тошкентни қамраб олади. Мазкур зона Шавкат Мирзиëев 2017 йил майида Ислом Каримов номини берган Тошкент халқаро аэропортига учиб-қўнишни бу тақиқдан истисно қилади.\nУшбу ҳудуд Ўзбекистон ҳукуматининг расмий Аэронавигация маълумотлари хизмати ичидаги иншоот ёки инфратузилма ҳақида маълумот берилган ягона ҳудуддир. Унда Тошкент халқаро аэропорти бор, аммо Қорасув резиденцияси киритилмаган.\nКўрилгани каби учиш тақиқланган ҳудудлардан тўрттаси бевосита президент резиденцияларини қоплайди.\nРақамланиш тартибига кўра, рўйхатга энг охирида қўшилган олтинчи учиш тақиқланган ҳудуд айнан жамоатчиликдан сир тутилаëтган Шоввозсой дам олиш зонаси устидан ўтган.


Расмий баёнот 14.05.2020 13:12\nЎзбекистонда коронавирусдан даволанаётган 525 бемордан 11 нафарининг аҳволи оғир\n– Мамлакатимизда айни дақиқаларга келиб, коронавирус касаллиги билан 2620 бемор рўйхатга олинган. 2075 нафар яъни 80 фоиздан ортиқроқ бемор тўлиқ соғайган ва реабилитация марказларига ўтказилган. Соғлиқни сақлаш вазирлигидан олинган маълумотга кўра, шифохоналарда даволанаётган 525 бемордан 11 нафарининг аҳволи оғир, деб баҳоланяпти.\nКарантин тадбирлари давом этяпти. Карантин бекор қилингани ҳақида ҳеч қандай кўрсатма бўлгани йўқ. Демак, карантин тадбирларига ва берилган имконият – карантин тадбирларини босқичма-босқич юмшатиш талабларига тўлиқ риоя этишимиз керак. Агар биз ҳаддан ортиқ фаоллашиб кетадиган, мулоқотларни ошириб юборадиган, касаллик юқиш имкониятини юзага келтирадиган бўлсак, вазият яна жиддийлашиб кетишига сабабчи бўлиб қолишимиз мумкин.\nКасалликнинг иккинчи тўлқинига рўбарў келадиган бўлсак, у пайтда қўйиладиган талаблар янада қаттиқ ва кескин бўлади. Шунча пайт карантин тадбирларига риоя этиб, вазиятни бирмунча барқарорлаштирдик. Ҳамжиҳатликда ҳаракатларни давом эттирсак, касалликни енгамиз ва эпидемик барқарор ҳудудга айланамиз.


Обамеянг «Арсенал»нинг энг кўп ҳақ олувчи футболчисига айланади\n«Арсенал» ҳужумчиси Пьер-Эмерик Обамеянг Лондон клуби билан шартномасини узайтирадиган бўлди, дея ёзмоқда The Athletic.\nМанбанинг ёзишича, габонлик тўпурар «Арсенал» билан яна уч йиллик янги шартномага имзо чекиб, ҳафталик 350 минг фунт маош олади. Бу эса Обамеянгни «Арсенал» сафидаги энг кўп маош олувчи футболчига айлантиради.\nМаълумот учун, ҳозирда Лондон клубининг энг кўп маош олувчи футболчиси Месут Ўзил саналади. Германиялик футболчи асосий таркибдаги ўрнини йўқотган бўлса-да, 2018 йилги шартномага кўра, ҳафталик 350 минг фунт маош олади.


Finance.uz - «Иш бермаётган» бинолар истиқболи\n«Иш бермаётган» бинолар истиқболи\nҲозирги кунда бўш турган ҳар бир ишлаб чиқариш майдонига қўшимча инвестицияларни жалб этиш манбаси, янги иш ўринларини ташкил этиш имконияти сифатида қаралмоқда. Айниқса, кейинги икки йил ичида давлат объектларини хусусий мулкдорларга бериш жараёнларини соддалаштириш, маҳаллий ҳокимият органлари ваколатларини кенгайтириш, мулкдан самарали фойдаланишда мулкдорларга қўшимча рағбат яратиш ҳамда иқтисодиётга инвесторларни кенг жалб этиш мақсадида юртбошимизнинг 4 та фармони ва 4 та қарори, шунингдек, ҳукуматимиз томонидан бир қатор муҳим ҳужжатлар қабул қилинди. Айтиш жоизки, Ўзбекистон Республикасини 2017–2021 йилларда ривожлантириш бўйича Ҳаракатлар стратегияси доирасида ҳам бу масалага алоҳида эътибор қаратилган.\nЯқинда Давлат рақобат қўмитаси томонидан ушбу йўналишдаги ишлар суръатини янада ошириш, келгуси йилда бўш турган объектларни ишга тушириш бўйича истиқболли лойиҳаларни амалга оширишда мулкдорларга яқиндан кўмак бериш мақсадида «Фойдаланилмаётган ишлаб чиқариш майдонлари: таҳлиллар, имкониятлар ва истиқболлар» мавзусида форум ташкил этилиб, унда юқоридаги қонун ҳужжатлари ижроси доирасида жойларда олиб борилаётган амалий ишлар, таҳлиллар ҳамда бу борада кўзга ташланаётган муаммо ва камчиликлар хусусида батафсил сўз юритилди.\nТадбирда Республика Вазирлар Маҳкамаси, Бош прокуратура, Давлат солиқ қўмитаси, Ергеодезкадастр давлат қўмитаси, қатор тижорат банклари ходимлари ҳамда ОАВ вакиллари иштирок этдилар.\nМаълумки, бугунги кунда фойдаланилмаётган объектларни давлат мулки иншоотлари, аввал хусусийлаштирилган бинолар, хусусий мулк бинолари ҳамда эгасиз бино-иморатлар ташкил этади. Бўш турган давлат мулки объектларини келгусида хусусийлаштириш, ижарага бериш ҳамда давлат эҳтиёжида ишлатиш кўзда тутилаётган бўлса, фойдаланилмаётган аввал хусусийлаштирилган ва хусусий мулк биноларини янги инвестицион лойиҳалар асосида ишлаб чиқариш майдонларига айлантириш ва бу орқали янги иш ўринларини яратиш режалаштирилган. Агар мулкдор ўз тасарруфидаги бўш ётган бинолардан самарали фойдаланмаса, уни ишлаб чиқаришга йўналтирмаса, унга нисбатан оширилган солиқ ставкалари бўйича солиққа тортиш чораси қўлланилади. «Иш бермаётган» эгасиз бино-иморатлар эса ҳокимликлар балансига ўтказилиб, улардан ҳам самарали фойдаланиш чора-тадбирлари кўрилади.\n– Президентимизнинг «Ишлаб чиқариш майдонларидан фойдаланиш самарадорлигини оширишга доир қўшимча чора-тадбирлар тўғрисида»ги қарори доирасида ўтказилган хатлов натижасига кўра, республикамиз бўйлаб айни кунда 48 150 та бўш турган ва фойдаланилмаётган объектлар мавжудлиги аниқланди, – дейди Давлат рақобат қўмитаси бошқарма бошлиғи Азизжон Қаҳҳоров. – Жорий йилда ана шу биноларда 4 254 та янги лойиҳа ишга туширилиб, 15 минг нафар иш ўрни яратилган бўлса, 2019–2020 йилларда 15 205 та инвестиция лойиҳасини ҳаётга татбиқ этиш орқали ҳудудларга 11,0 трлн. сўмдан ортиқ хусусий инвестициялар жалб қилиниши ва 40 мингдан ортиқ янги иш ўринлари яратилиши кўзда тутилмоқда.\nМаълумки, инвестиция лойиҳаларини пухта ишлаб чиқиш ва амалга оширишда тижорат банклари муҳим роль ўйнайди. Шу боис, форумда таъкидланганидек, мазкур жараёнда тижорат банкларининг фаол иштирокини таъминлаш алоҳида аҳамиятга эга. Зеро, тадбиркорларни имтиёзли кредитлар асосида қўллаб-қувватлаш бўш ерларда замонавий ишлаб чиқариш майдонларини тезроқ ташкил этиш демакдир. Бироқ юртимизда бу борада ҳали анчагина муаммолар кўзга ташланяпти. Жорий йилнинг 5 декабрь ҳолатига кўра, мамлакатимизда ишга туширилиши кўзда тутилаётган 14 064 та инвестицион лойиҳа аниқланган бўлса, уларнинг 3709 таси, яъни 27%игина тижорат банклари ҳиссасига тўғри келмоқда. Албатта, бу кам. Шу боис мазкур жараёнда, энг аввало, банкларнинг ташаббускорлигини ошириш зарур.\nШунингдек, жонли мулоқот тарзида ўтган форум давомида мулкдорларга амалий ёрдам кўрсатиш амалиётини янада такомиллаштириш, объектлардан самарали фойдаланиш масалаларига ҳам алоҳида тўхтаб ўтилди. Бу борада барча давлат органлари ва тижорат банклари ўртасида ҳамкорликни кучайтириш юзасидан турли таклиф ва тавсиялар берилди.


Бир неча мамлакат ўз фуқароларини Хитойдан эвакуация қилмоқчи - Darakchi\nБир неча мамлакат ўз фуқароларини Хитойдан эвакуация қилмоқчи\nДУНЁ 29.01.2020, 08:51\nСўнгги кунларда Хитойда тарқалган коронавирус жаҳон афкор оммасини ташвишга солмоқда. Дунёнинг бир неча мамлакатлари Хитойдаги ўз дипломатик ходимлари ва оддий фуқароларини вирус тарқаган ҳудудлардан эвакуация қилишни режалаштирмоқдалар, дея ёзмоқда хорижий манбаларга асосланиб Таржумон.\nҚуйида баъзи мамлакатларнинг эвакуация қилиш режалари билан танишамиз.\nУхан ҳудудида Франциянинг 800 нафар фуқароси яшайди ва уларнинг бир неча юзтаси ватанига қайтарилиши кутилмоқда. Ортга қайтанлар Францияда вирус тарқалишининг олдини олиш учун 14 кун карантинда бўлишларига тўғри келади.\nЯпония 28 январда Ухандан қайтишни истаган ҳар бир фуқароси учун чартер рейсларини ташкил қилиши кутилмоқда. Ташқи ишлар вазири Тошимитсу Мотегининг айтишича, Хубей вилоятида 430 га яқин япон фуқароси борлиги тасдиқланган.\nИспания ҳукумати Хитой ва Европа Иттифоқи билан Ухан ҳудудидан испан фуқароларини ватанига қайтариш бўйича иш олиб бормоқда, дейди ташқи ишлар вазири Аранча Гонсалес Лая.\nАҚШ Давлат департаменти Ухандаги консуллигидан ўз ходимларини ватанга қайтаришини маълум қилди. Шунингдек, махсус рейсда АҚШнинг оддий фуқароларига ҳам чекланган миқдордаги жойларни тақдим этилади. Фуқаролар 28 январь куни Ухандан Сан-Францискога жўнаб кетадиган «ягона рейс»га чиқишлари мумкин, дейилади хабарда.\nБритания халқаро ҳамкорлар билан Британиянинг ва бошқа чет эл фуқароларининг Уханни тарк этишига ёрдам бериш йўлларини топиш учун иш олиб бормоқда, деди Бош вазир Борис Жонсоннинг вакили.\nРоссия Хитой билан Ухан ва Хубей провинцияларидан ўз фуқароларини эвакуация қилиш тўғрисида музокаралар ўтказмоқда, дея хабар беради Россиянинг Хитойдаги элчихонаси.\nГолландия ҳукумати ҳам 20 та фуқаросини Ухандан эвакуация қилиш йўлларини кўриб чиқмоқда, дея хабар беради АNP матбуот агентлиги.\nМьянма расмийлари Уханда ўқиётган 60 нафар талабани эвакуация қилишни режалаштираётган эди, аммо бу режа бекор қилинган.\nЭслатиб ўтамиз, Ҳубей вилояти маркази Ухан вирус ўчоғи ҳисобланиб, бу шаҳарда 11 миллион аҳоли яшайди. Уханга кириш-чиқиш батамом таъқиқланган, 60 миллионга яқин аҳолига эга Ҳубей вилоятида транспорт маълум миқдорда чекланган.


Остонада Сурия бўйича музокараларнинг янги раунди бошланмоқда\n02 июл 2022, Тошкент вақти: 00:16\nоктябр 30, 2017\nБугун Остонада Сурия бўйича тинчлик музокараларининг навбатдаги раунди ўз ишини бошлайди. Қозоғистон Ташқи ишлар вазирлиги тарқатган маълумотларга кўра, музокараларда қатнашувчи барча томонлар, жумладан Сурия ҳукумати ва Сурия қуролли муҳолифатининг вакиллари иштирок этишларини тасдиқлаган.\n«Навбатдаги учрашув Суриядаги ҳарбий ҳаракатларни тўxтатиш режимини мустаҳкамлаш борасидаги эришилган натижаларнинг сақланиб қолишига, инқирозни сиёсий йўл билан ҳал қилишга ўтиш жараёнида мамлакатда бундан кейин ҳам барқарорлик ўрнатиш саъй-ҳаракатларни кучайтиришга қаратилган», — дейилади Қозоғистон ТИВ хабарида. Ялпи мажлис, сешанбага - 31 октябрга режалаштирилган. «Бугун кун тартибини муҳокама қилиш мақсадида икки томонлама ва кўп томонлама учрашувлар белгиланган. Учрашувлар ОАВлари учун ёпиқ тарзда ўтказилади», — дея хабар берди ТИВ матбуот хизмати.\nОАВнинг хабар қилишича, Сурия Қуролли мухолифатининг делегациясига “Эркин Сурия армияси” Бош штаби бошлиғи Аҳмад Берри бошчилик қилмоқда. Айрим хабарларга кўра, кузатувчи мамлакатлар қаторига Хитой ва бир қатор араб давлатлари киритилади.\nБундан аввал, Остонада 14-16 сентябрь кунлари бўлиб ўтган музокараларнинг олтинчи раундида Сурияда тўртта кескинликни юмшатиш зонаси ташкил этилишига келишиб олинган эди. Сурия мухолифати ўшанда Сурияда кескинликни юмшатиш зоналарида хавфсизликни таъминлашда Эронни кафил давлат сифатида қабул қилишдан воз кечиши ҳақида баёнот берган эди.\nРоссия, Туркия ва Эрон Остонада Сурия бўйича ўтаётган музокараларнинг хомийлари сифатида кўрилади. Бу музокаралар Женевада БМТ воситачилигида Сурияга бағишланган музокаралардан алоҳида бўлиб ўтмоқда. Россия ва Эрон 330 минг кишинг ҳалок бўлишига сабаб бўлган олти йилдан бери давом этаётган Суриядаги фуқаролар урушида президент Башар Асад ҳукуматини қўллаб-қувватлайди. Туркия ва Қўшма Штатлар эса турли исёнкорлар гуруҳларни қўллайди.\nСурия бўйича Остона музокарасида томонлар муросага кела олмади\nБМТ Бош котиби Сурияда хавфсизлик ҳудудлари яратилишини олқишлади\nСурия ҳукумати ва мухолифатининг Остона музокаралари якунига етди\nСурияда тинчлик музокараси иштирокчилари Остонада тўпланмоқда\nҚозоғистон Сурияга оид музокараларга мезбонлик қилмоқчи\nҚозоғистонда Сурия бўйича тинчлик музокаралари бошланди


«Атлетико» финал ҳуштаги чалинмагунча таслим бўлмайди\n23:28 / 09.05.2017\n«Атлетико» бош мураббийи Диего Симеоне «Реал»га қарши Европа чемпионлар лигасининг жавоб учрашуви олдидан ўз фикрларини билдириб ўтди.\n«Биз ўзимизга ва кучимизга ишонамиз. Эртанги учрашувга ўзимизни ўзгартириб тушмоқчи эмасмиз. Нималарга қодир эканимизни яхши биламиз. Футболчиларимга ишонаман. Улар эртага яхши футбол намойиш этиб бера олишади. Ўз уйимиздаги устунликдан фойдаланишимиз керак. Эртанги учрашувда ўйиннинг ўта ҳиссиётли эканин тушунмаган шогирдимни майдонда кўришни истамайман.\n«Реал»да худди «Барселона» ва «Бавария» каби дунёнинг энг кучли таркиби бўлиши мумкин. Бу тўғри. Биз эса шу босқичга қадар етиб келганимиз билан фахрланамиз. Ўзимизнинг устун томонларимиз бор ва улардан фойдаланган ҳолда, қийин бўлган вазифани уддалашга ҳаракат қилиб кўрамиз. Аммо финал ҳуштаги чалингунига қадар таслим бўлмаймиз. Мен эртага мухлислар дунёнинг энг кучли клублари ўртасидаги ажойиб қарама-қаршилигига гувоҳ бўлишини истайман. Албатта гапларнинг барчаси футбол бошлангач, қолиб кетиши ва барча нарса майдонда ҳал бўлади. Буни яхши биламиз.\nАгар эртанги учрашувда футболчиларни керакли даражада руҳлантира олмасам, ўз ишимни ёмон бажарган бўламан. Мотивация эрталаб турганингда ва олдинда сени нималар кутаётганини ҳис қилганингдаёқ келиши керак», — дея аргентиналик мутахассиснинг сўзларини келтиради УЕФА расмий сайти.


09:53 / 24.09.2018 2361 pdf Ўқиш режими + -\n1. Либос учун ишлатилган мато ипакка ўхшаб, шариатда ҳаром қилинмаган бўлса, ҳалолдир.\n2. Шаръий йўл билан сўйилмаган, ўзи ўлиб қолган ҳайвон-ларнинг терисини ошлагач, кийим қилиб кийса бўлади.\n5. Модомики, ҳаром нарсадан бўлмаса, чиройли кийимлар-ни кийиш мубоҳдир.\n6. Жума, ийд (ҳайит) ва одамлар жамланадиган йиғинлар учун манманлик ва кибрдан узоқ бўлган ҳолда ясаниш му-стаҳабдир.\n12. Турли рангли чизиқлардан иборат матодан бўлган кий-им жоиздир.\n16. Терининг рангини билдирадиган даражада шаффоф кийим кийиш жоиз эмас. Имом Байҳақий Алқамадан қилган ривоятда айтилишича, Ҳафса бинти Абдурраҳмон Оиша рози-яллоҳу анҳонинг олдиларига шаффоф рўмол ўраб кирганида, Оиша онамиз йиртиб ташлаб, қалин рўмол ўратиб қўйганлар.\n«Кийимнинг юпқалиги ёки қалинлиги, юмшоқлиги ва қаттиқлиги, узунлиги ва қисқалиги. Бас, ўшанинг ўртача-си ва тежамлиси бўлсин», дедилар».\n20. Ҳанафий ва шофеъий мазҳаби уламолари олим киши-ларнинг кийими жуда яхши бўлиши мандубдир, дейишган. Шу билан бирга, улар кенг ва кўзга ташланадиган кийимларни кийишлари лозим. Бу билан илмнинг мақоми зоҳир бўлади. Одамлар уларни дарҳол таниб, саволларини беришади.\n06:08 / 24.09.2018 1936\n16:05 / 24.09.2018 1813\n2681 17:46 / 06.01.2018\n4603 20:00 / 28.02.2018\n2394 02:16 / 28.04.2018\n3318 16:41 / 23.05.2018


Энг бой давлатда уйсизлар сони ярим миллиондан ортган - Халқ сўзи\n11:49 16 Сентябр 2019 Дунё\nЛос-Анжелес шаҳрида 50 кўчани ўз ичига олган Скид-Роу маҳалласи палатка, чайла ва уюм-уюм чиқиндига тўла. Бу ерда чамаси 18 минг одам яшайди. Асосан гиёҳванд, ичкиликка ружу қўйган ёки руҳий носоғлом одамлар, баъзилари собиқ маҳбуслар. Кўпчилиги ишсизлик, қашшоқлик ёки ногиронлик оқибатида шу аҳволга тушган. Сўнгги йилларда собиқ аскарлар орасида ҳам уйсизлар кўпайган.\n“Бу кўчаларда ветеранлар кўп, умуман Скид-Роу тўла. Қора танлиларни ҳам, фахрийларни ҳам кўрасиз”, - дейди уйсизлардан бири.\nШаҳар расмийлари жамоат жойларида, масалан, хиёбон ва йўлакларда тунашни ман этиш билан банд. Бундай чекловлар уйсизларни жиноятчига тенглаштириш демакдир, дейди ҳуқуқ ҳимоячилари.\nРасмийлар муаммони ҳал қилишга маблағ йўқ дейди. Танқидчилар назарида аслида сиёсий ирода йўқ.\n“Ҳамма бир гапни айлантираверади. Нима қилишни билмаймиз, ундай қилдик, бундай қилдик, ҳеч фойда бермаяпти, дейишдан нарига ўтмайди. Аслида ҳал қилиниши керак муаммо - уй-жой”, - дейди қурувчи Элвис Саммерс.\nУ уйсизларга кичик уйлар ясаб беради, бошқаларга ҳам ўргатади. Кўчада яшайдиганлар асосий хизматлар учун Саммерс каби кўнгиллиларга таянади.\n2018 йилда АҚШ бўйлаб ярим миллиондан ортиқ одам уйсиз бўлган. Баъзи штатларда камайган бўлса-да, иқтисодий ўсишга қарамай дунёнинг энг бой мамлакатида кўчада тунайдиганлар сони иккинчи йилдирки кўпайиб бормоқда. Асосий сабаб – иқтисодий тенгсизлик, шунингдек, уй-жой ва тиббий хизматлар нархи ошиб бораётгани. Энг кам иш ҳақи мамлакатда 2009- йилдан бери ошмаган. Кўпчилик сиёсатчиларнинг мураккаб қарорлардан қочишини ҳам сабаб қилиб кўрсатади.\nОқ уй нимани режалаётгани ҳозирча мавҳум. Маҳаллий расмийларга кўра, маблағ уйсизларни кўчиришга эмас, уй-жой қуришга сарфланиши керак.


Кутилган ва кутилмаган натижалар. Евро-2020 кун ўйинларидан 5 хулоса\nЕвропа чемпионатида гуруҳ босқичи ўз якунига етиб бормоқда. Секин-асталик билан нимчоракфинал жуфтликларини билиб оляпмиз. Нимчоракфиналда Уэльс - Дания ва Италия - Австрия қарама-қаршиликлари гувоҳига айланишимиз маълум бўлиб улгурди. Душанба оқшомининг 4та беллашувида муҳокамага арзийдиган масалалар кўп бўлди. Биз энг муҳим жиҳатларга эътибор қаратиш орқали уларни таҳлил қилишга ҳаракат қиламиз.\nКристенсен - бир ўйинлик «даҳо»\nЕвропа чемпионати - футболчиларнинг миллий жамоа либосида ўзгача иштиёқ билан ўтказувчи энг йирик турнирларидан бири ҳисобланади. Бу каби мусобақаларда кутилмаган номларнинг кашф этилиши, яхши даражадаги футболчиларнинг янада кучлироқ футбол намойиш этиши каби ҳолатлар учраб туради. Кеча Россияга қарши саф тортган данияликлар сафида Андреас Кристенсен алоҳида ажралиб турди. Унинг статистикаси исталган ҳимоячи ҳавас қилишига арзийди. Рақибдан тўпни олиб қўйиш («подкат») аниқлиги 100 фоизни ташкил этди. Кристенсен учрашув мобайнида жами 80 марта тўпга тегинди. Асосий вақтини ҳужумда ўтказган жамоа ҳимоячиси учун яхши кўрсаткич, шундай эмасми? 8 маротаба жамоасига тўпни олиб берди ва янги ҳужумга замин яратди. Ўзи қатнашган 8та дуэлнинг 7тасида ютиб чиқди. Дарвоза томон 3та зарба берди ва уларнинг иккитаси ўз манзилига аниқ етиб борган. Ушбу икки кўрсаткич бўйича кечаги баҳсда Андреасга тенг келадиган футболчи топилмади. Битта вазиятда рақибнинг дарвозабон билан бирга-бир чиқиб боришининг олдини олди. Жарима майдони ташқарисидан киритган голини эса, ортиқча таърифлаб ўтиришга ҳожат йўқ.\nҲа, Чемпионлар лигасининг амалдаги чемпиони шарафини ҳимоя қилувчи футболчидан бу каби сифатли ўйин кўриш у қадар ҳайратланарли эмас. Аммо таъкидлаб айтамизки, 25 ёшли фулбек кеча фаолиятидаги энг яхши ўйинлардан бирини ўтказди.\nАлбатта, Станислав Черчесов шогирдлари бекордан-бекорга рус ОАВда кескин танқид остига олинмаяпти. Дания миллий жамоаси футболчиларида класс устунлиги билиниб қолди. Бундан ташқари, ўйин Копенҳагенда, Кристиан Эриксенга соғлиқ тилаш билан бошланганди. Скандинавлар жамоадошлари учун ҳам ўйнадилар. Кристенсен Эриксен учун ҳам тер тўкди.\nДе Брюйне - қирол, Лукаку - ҳақиқий муаммо!\nФинландияга қарши гуруҳ босқичининг сўнгги тур баҳсида Де Брюйне рақибларнинг плей-офф ҳақидаги ширин орзуларини сўроқ остида қолдирди. Биринчи таймни табассум билан якунлаган финлар иккинчи бўлимда Кевин уларга нималарни тайёрлаб қўйганини билишмас эди. «Манчестер Сити» яримҳимоячиси ўйин давомида 7та ўта хавфли вазият яратди ва уларнинг аксарияти иккинчи 45 дақиқаликка тўғри келади. Ушбу статистика бўйича Де Брюйне майдонда ўзи билан ҳаракат қилган исталган футболчидан икки баробар олдинда бўлди.\nРомелу Лукаку барча мусобақаларда бир хил темпда ҳаракат қиляпти. «Манчестер Юнайтед»дан кетиш унинг учун ҳар томонлама фойдали қарор бўлгани кўриниб турибди. Италиялик гигант ҳимоячилар уни анча яхши «тарбиялаб» қўйди. Финландияга қарши ўйинда унинг соф марказий ҳужумчилик қобилияти жамоасига катта ёрдам берди. Ҳимоячилар уни голдан тўхтатиб қолишнинг имконини топа олмадилар. Иккинчи тайм аввалида офсайд Лукакунинг голини бекор қилганига қарамай, у ўз голини топа олди. Албатта, бунда юқорида айтиб ўтганимиз Де Брюйненинг хизматлари катта. Белгияга бевосита чемпионлик йўлида рақобатчи ҳисобланувчи жамоаларга қарши беллашувларда Ромелу катта муаммога айланишини исботлаб қўйяпти.\nАка-ука Азарлар жамоага фойда келтира олмаяпти. Торган жароҳат орттириб олди ва мусобақа билан эрта хайрлашди. Эден эса ҳамон жисмоний формасининг номукаммаллигидан азият чекмоқда. Мартинеснинг бахтига, уларнинг ўрнини тўлдирувчи футболчилар «қизил иблислар» сафида кўплаб топилади.\nАлаба Австрияни плей-оффга олиб чиқди\nАвстрия гуруҳдаги ҳал қилувчи ўйинда Украинани мағлуб этди. Нидерландия квартет ғолиби бўлишига турнир аввалидан кўпчилик ишонганди. Асосий масала Украина ва Австрия ўртасида эди. Биринчи турда Шимолий Македонияга қарши беллашув тақдирининг ўзгариб кетишида ҳам, Алабанинг аниқ паси ҳал қилувчи ролни ижро этганди. Украинага қарши сўнгги тур беллашувида ҳам у керакли паллада голли узатма амалга оширди. Баумгартнернинг жой танлай билгани ва узатмага очилишини ҳам эътироф этиш керак.\n«Whoscored.com» сайти Алабани украинларга қарши учрашувнинг энг яхши футболчиси, дея эътироф этди. Ҳимояда жамоасини 3та хавфли вазиятдан сақлаб қолди. Узатмаларидаги аниқлик 73 фоиз. Аксарият паслари жарима майдони томонга бўлганини инобатга олсак, ушбу рақам тушунарли. УЕФА Флориан Гриллитчга баҳснинг энг яхши футболчиси совринини топширди. Бироқ, Давид Алаба ўзи хоҳлаган ютуқни олди - миллий жамоани плей-оффга олиб чиқди.\nДе Бурнинг Нидерландияси кутилганидан ҳам кучлироқ\n«Лолалар юрти» вакиллари турнир фаворитлари қаторида эътироф этилган, бунга шубҳа йўқ. Аммо уларнинг бу қадар ишончли ўйини кўпчилигимизни ҳайратга солмоқда. Дюмфрис, Вейналдум ва Депай гуруҳ босқичини жуда қувноқ ўтказдилар. Уларга шерик сифатида Вегхорст ва де Йонг ҳам ўзларидан кутилган ўйинни тўлиқ намойиш этиб беришди. Ҳозирча, «ПСВ» қанот ҳимоячиси Дензел Дюмфрис мусобақанинг кашфиёти бўлиб турибди. Ундан бу қадар самарадорликни де Бур ҳам кутмаган бўлса керак. Умуман, биз де Бурнинг ўзидан бу қадар тактик кучли ўйин кутмагандик. Унинг мураббийликдаги тажрибасизлиги Европа биринчилиги олдидан бир қатор мэмларга ҳам сабаб бўлди. Франкнинг ўрнига эса шогирдлари жавоб қайтармоқдалар. 100 фоизлик натижа, ҳозирча мусобақанинг энг сермаҳсул жамоаси - Нидерландия!\nТурнирни тарк этаётганлар\nРоссия Европа чемпионатини эрта тарк этганидан чуқур қайғуда эканлиги аниқ. Черчесов Дания билан тенгма-тенг ўйнашга тиришиб, хатога йўл қўйди. Копенҳагенда ўз мухлислари қаршисида ўйнаётган рақибда руҳият устунлиги борлигини ҳисобга олмади. Ёки скандинавияликларнинг дастлабки дақиқалардаги ўртамиёна футболига ишониб қолди. Дарҳақиқат, голгача русларда бир нечта вазиятлар бўлди. Головин ва Миранчук ўз имкониятларидан оқилона фойдаланишганда, бу каби ҳолатлар учрамаслиги мумкин эди. Рақиб таркиби топ-5 чемпионат футболчилари билан тўла. Бундай ҳолатларда тақдим этиладиган кичкина тирқишлар ҳам мағлубиятга сабаб бўлиши мумкин. Тан олиш лозим, биринчи голда на дарвозабон ва на ҳимоячиларнинг яққол айби бор эди. Дамсгард тўпга шундай йўналиш бердики, дарвозада Сафоновдан кучлироқ посбон бўлганда ҳам, бу зарбани олиб чиқиш амри маҳол эди. Зобниннинг Поулсенга узатиб берган «автопас»и эса россияликларнинг ҳафсаласини пир қилди. Шу тариқа, Россия ўзидан олдинги иккита жамоа билан бир хил 3 очко тўплаганига қарамай, турнир билан хайрлашди. Финляндия ҳам катта эҳтимол билан, гуруҳ босқичининг ўзида мусобақадаги юришини тўхтатади.\nШимолий Македония дебютни у қадар муваффақиятли ўтказа олмади. Бироқ, Пандевнинг миллий жамоадан кузатилиши қитъа миқёсидаги энг катта турнирнинг финал босқичига тўғри келгани ажойиб иш бўлди.\nУкраина масаласи ҳам сўроқ остида. Улар қолган гуруҳлардаги вазиятни кузатишга мажбурлар. Ҳозирча, энг яхши 3-ўринларнинг 4та чиптасидан бири ўз эгасига (Швейцария) топшириб бўлинди. Андрей Шевченко шогирдлари ҳал қилувчи беллашувда мағлуб бўлганликлари сабабли, энди қолган рақобатчиларнинг қоқилишини кутишларига тўғри келади.\n«МЮ» Варан трансфери борасида келишувга эришганини эълон қилди\nТокио-2020. 27 июль куни икки боксчи чоракфинал учун жанг қилади, яна икки дзюдочи медаллар учун курашади\n«Боруссия» Д ПСВ тўпурарини сотиб олди


Узаро боғланишлар хақида тушунча ва уларнинг турлари\nDownload 461,5 Kb.\nHajmi 461,5 Kb.\nChiziqsiz regressiya tenglamalari\nOʻrta asrlardagi tarixiy bilimlarning tuzilishi, kataliz zaharlari, katalizatorlarning asosiy xossalari, Gomogen kataliz nazariyalari, Buxoro xonligi shayboniylar sulolasi davlat boshqaruvi tizimi, Geterogen kataliz nazariyalari., O‘zbekistonda mulkdorlar sinfining shakllanishi, XODIMLAR MEHNATINI TASHKIL ETISH, Oʻrta asrlardagi tarixiy bilimlarning tuzilishi1111, Mustaqil O‘zbekistonda amalga oshirilgan institutsional o‘zgarishlar, Arnold J. Toynbi tarix falsafasi, milliy xavfsizlikni ta\_'minlash borasida amalga oshirilayotgan ishlar, Rahbarning tashkilot qoʻl ostidagilarga taʼsirining turlari va shakllari, Спорт формаси.doc тайёр\nРегрессион ва корреляцион тахлил вазифалари ва унинг босқичлари\nГурухланган маълумотлар асосида туғри чизиқли регрессия тенгламасини аниқлаш\nЭгри чизиқли регрессия тенгламаларини аниқлаш\nБир омилли регрессия тенгламасини бахолаш ва тахлил қилиш. Жуфт корреляция коэффициенти\nКуп омилли чизиқли регрессия тенгламасини аниқлаш\nБелгилар уртасидаги боғланишлар характерига қараб икки турга булинади:\nФункционал боғланиш - бу шундай тулиқ боғланишки, унда бир белги ёки белгилар узгариш қийматига хар доим натижанинг маълум меъёрда узгариши мос келади.\nОмил белгининг хар бир қийматига натижавий белгининг хар доим битта ёки бир неча аниқ қиймати мос келса, бундай муносабат функционал боғланиш дейилади. Функционал боғланишнинг мухим хусусияти шундан иборатки, бунда барча омилларнинг тулиқ руйхатини ва уларнинг натижавий белги билан боғланишини тула ифодаловчи тенгламани ёзиш мумкин.\nКорреляцион боғланиш - бу шундай тулиқсиз боғланишки, унда омилларнинг хар бир қийматига турли замон ва макон шароитларида натижанинг хар хил қийматлари мос келади. Бу холда омиллар тулиқ сони номаълумдир.\nОмилларнинг сонига қараб функционал боғланишлар бир ёки куп омилли булади. Улардан ижтимоий фанларга нисбатан аниқ фанларда жуда кенг фойдаланилади, чунки функционал боғланишлар табиий ходисалар орасида куп учрайди.\nОмилларнинг хар бир қийматига турли замон ва макон шароитларида натижавий белгининг аниқ қийматлари эмас, балки хар хил қийматлари мос келадиган боғланиш корреляцион боғланиш ёки муносабат дейилади. Корреляцион боғланишнинг характерли хусусияти шундан иборатки, бунда омилларнинг тулиқ сони номаълум булади.\nКорреляция сузи лотинча correlation сузидан олинган булиб, узаро муносабат, мувофиқлик, боғлиқлик деган луғавий маънога эга. Бу атамани статистика фанига инглиз биологи ва статистик Френсис Гальто Х1Х-аср охирида киритган.\nБир белги Х нинг хар бир қийматига иккинчи узгарувчан У белгининг тақсимоти мос келса, бундай муносабат корреляцион боғланиш деб юритилади.\nУрганилаётган туплам тақсимоти нормал тақсимотга мос ёки унга яқин шаклда булса, корреляцион жадвал уртасида жойлашган Х ва У нинг жуфт қиймати одатда энг катта такрорланиш сонига эга булади.Унга қараб жадвал туртта катакларга булинади. Биринчи катак жадвалнинг чап томони юқори қисмида жойлашган Х ва У ларнинг қийматлари ва уларнинг такрорланиш сонларидан таркиб топади. Ундан паст қисмда иккинчи, унг қисмда эса учинчи катаклар урнашади. Иккинчи катак Х нинг катта қийматларига мос келадиган У нинг нисбатан кичик қийматлари ва уларнинг жуфтлари учун такрорланиш сонларини уз ичига олади. Учинчи катак эса, аксинча, Х нинг нисбатан кичик қийматларига мос келадиган У нинг катта қийматлари ва уларни жуфтликда такрорланиш сонларини қамраб олади. Ва нихоят, туртинчи катак биринчи катакнинг қарама қарши холати булиб, у Х ва У ларнинг узаро мос келадиган катта қийматлари ва уларни такрорланиши сонларидан тузилади.\nХақиқий кузатилган Х ва У тақсимотларининг мазкур катакларда жойлашишига қараб, улар орасида боғланиш бор ёки йуқлиги, мавжуд булса унинг характери хақида бошланғич умумий фикр юритиш мумкин. Масалан, хақиқий тақсимот такрорланиш сонлари барча катаклар буйича бетартиб сочилиб ётса, Х ва У белгилар орасида боғланиш йуқлигидан дарак беради. Бошқа холларда уларнинг катаклар буйича жойланиши маълум тартибдаги оқимлар йуналишига эга булса, демак, Х ва У белгилар орасида боғланиш борлиги хақида тахмин қилиш уринли булади.\nБоғланиш узгариш йуналишларига қараб туғри ёки тескари булади. Агар белгининг ортиши (ёки камайиши) билан натижавий белги хам ортиб (ёки камайиб) борса, улар уртасидаги боғланиш туғри боғланиш дейилади.\nАналитик ифодаларининг куринишига қараб боғланишлар туғри чизиқли (ёки умуман чизиқли) ва эгри чизиқли (ёки чизиқсиз) булади. Агар боғланишнинг тенгламасида омил белгилар (Х1, Х2, ......., Хк) фақат биринчи даража билан иштирок этиб, уларнинг юқори даражалари ва аралаш купайтмалари қатнашмаса, яъни куринишда булса, чизиқли боғланиш ёки хусусий холда, омил битта булганда уқа0Қа1х туғри чизиқли боғланиш дейилади.\nИфодаси туғри чизиқли (ёки чизиқли) тенглама булмаган боғланиш эгри чизиқли (ёки чизиқсиз) боғланиш деб аталади. Хусусан, парабола уқа0Қа1хҚа2х2 ёки\nкурсаткичли уқа0ха ёки ва бошқа куринишларда ифодаланадиган боғланишлар эгри чизиқли (ёки чизиқсиз) боғланишга мисол була олади.\nСтатистикада узаро боғланишларни урганиш учун махсус усуллардан фойдаланилади. Хусусан, функционал боғланишларни текшириш учун баланс ва индекслар методи, корреляцион боғланишларни урганиш учун эса параллел қаторлар, аналитик группалаш, дисперсион тахлил ва регрессион ва корреляцион тахлил усуллари кенг қулланилади.\nҚуйидаги тарх юқорида баён этилганларни умумлашган холда яққолроқ тасвирлайди:\n1-тарх. Ходисалар орасидаги узаро-боғланиш турлари ва уларни урганиш усуллари.


Чехия Россиядан товон пули талаб қилмоқда - Parstoday\nмай 11, 2021 13:47 Asia/Tashkent\nЧехия Россияга қарши айбловлар ва дипломатик зиддиятлар давом этаётган бир пайтда 2014 йилда Чехияда бўлиб ўтган портлашлар учун Россиядан товон пули талаб қилмоқчи эканлигини айтди.\nФорс янгиликлар агентлигининг хабар беришича, Чехия ҳукумати 2014 йилда Чехия Республикасининг Врбетице шаҳрида содир бўлган портлашлар натижасида етказилган зарарни қоплаш учун Россиядан камида 39 миллион евро талаб қилаётганини даъво қилмоқда.\nЧехия ҳукумати Россияни Врбетице шаҳрида 2014 йилда икки кишининг умрига зомин бўлган иккита портлашда айблаганлиги ҳақидаги даъволарининг давоми сифатида 18 рус дипломатини чиқариб юбориш тўғрисида қарорини эълон қилди.\nРоссия Чехия Республикасининг 18 дипломатни чиқариб юборишига жавобан АҚШни Чехияни Россияга қарши гиж-гижлашда айблаб, 20 дипломатни чиқариб юборди.\nСўнгги ҳафталарда Ғарб давлатлари, жумладан АҚШ, Полша, Чехия, Эстония, Литва ва Латвия Вашингтоннинг гиж-гижлаши билан бир қатор россиялик дипломатларни мамлакатдан чиқариб юборишди, Москва ҳам уларга худди шундай жавоб қайтарди.\nНАТО Россиянинг ядровий арсеналини диверсификация қилишдан хавотирда эканлигини маълум қилди


20 Январь 08:59\nNUR-SULTAN. Кazinform – 24 январдан бошлаб Қозоғистондаги барча таълим ташкилотлари анъанавий тарзда ишлайди, деб хабар беради Кazinform.\nБу ҳақда коронавирус тарқалишининг олдини олиш бўйича идоралараро комиссияси шундай қарор қабул қилди.\nҚозоғистон Республикаси Таълим ва фан вазирлиги маълумотларига кўра, таълим ташкилотларининг иш алгоритми қуйидагича:\n- мактабгача таълим муассасалари (болалар боғчалари) ота-оналарнинг илтимосига биноан болаларни қабул қилади;\n- 600 нафаргача ўқувчи таълим оладиган умумтаълим мактабларида тўлиқ офлайн режимда ўқитиш ташкил этилади;\n- 600 нафардан ортиқ ўқувчи таъминланган мактабларда офлайн режимда ўқитиш умумий лойиҳа қувватининг 50 фоизидан ошмаслиги керак. Бунда Таълим ва фан вазирлиги 1-4-синф ўқувчиларини ёшини ҳисобга олган ҳолда анъанавий форматда ўқитишни таклиф қилмоқда. Бунинг сабаби, бошланғич синф ўқувчилари учун масофавий таълим қийин;\n– 5-11-синф ўқувчиларига – мактаб маъмуриятига ота-оналарнинг болаларни кундузги бўлимда ўқитиш, смена ва ички сменаларни ташкил этиш, айрим фанлар бўйича дарсларни масофавий таълимга ўтказиш бўйича мурожаатларини инобатга олиш тавсия этилсин.\nМактабдан ташқари ташкилотларда таълим: индивидуал дарслар тўлиқ офлайн форматда, 15 кишигача бўлган гуруҳ дарслари - штат режимида, ногирон болалар учун тузатиш хоналарида (марказларида) - индивидуал дарслар ва гуруҳ дарслари 8 кишигача - тўлиқ вақт режимида.\nМамлакат коллеж ва ОТМларида кадрлар тайёрлаш аралаш форматда: амалий, лаборатория, семинар машғулотлари, амалиёт – штат режимида, маъруза – онлайн тарзда олиб борилади.


"Ёш китобхон"лар аниқланди » "Kattaqo'rgon haqiqati" газетаси\nXarita: Демонстрационный сайт » Ta'lim » "Ёш китобхон"лар аниқланди\nМамлакатимизда китобхонлик маданиятини юксалтириш йўлида кенг кўламдаги ишлар амалга оширилмоқда. Айниқса, ёшларни китоб ўқишга қизиқтириш олиб борилаётган ислоҳотларнинг устувор вазифаси ҳисобланади. Бинобарин, давлатимиз раҳбари ташаббуси билан ишлаб чиқилган китоб маҳсулотларини нашр этиш ва тарқатиш тизимини ривожлантириш, китоб мутоаласи ва китобхонлик маданиятини ошириш ва тарғиб қилиш бўйича комплекс чора-тадбилари тўғрисидаги дастурда бу вазифалар кенг қамровда ўзининг аниқ ифодасини топган.\nМазкур қарор ижросини таъминлаш мақсадида тумандаги 4-умумий ўрта таълим мактабида "Ёш китобхон" кўрик-танловининг туман босқичи бўлиб ўтди.\nТанлов 14-19 ёшдаги умумий ўрта таълим мактаблари ўқувчилари ўртасида ташкил этилди. Беллашувнинг туман босқичида 20 нафар китобхон "Ижтимоий-сиёсий соҳа билимдони", "Маънавий-маърифий китоблар билимдони", "Бадиий китоблар билимдони", "Мен севган адиб", "Шеърият" каби шартлар бўйича билимини синовдан ўтказди.\n- Юртимизда китобга ошно бўлган ёшлармиз кўпайиб бораверсин. Чунки эртанги келажагимиз ёшлар қўлида, - дейди тумандаги 23- умумий ўрта таълим мактаби она тили ва адабиёт ўқитувчиси Зайнаб Ёрматова. - Бундай тадбирлар туманимизда янада кўпроқ ўтказилса мақсадга мувофиқ бўлар эди.\nКўрик-танловда тумандаги 23-умумий ўрта таълим мактабининг 9-синф ўқувчиси Ҳилола Ҳайдарова фахрли 1-ўринни эгаллаб, вилоят босқичида қатнашиш учун йўлланмани қўлга киритди.\n- Болалигимдан китоб мутоаласига қизиқишимда бувим ва ота-онамнинг хизматлари беқиёс, - дейди Ҳилола Ҳайдарова. - Шу боис ёшлигимдан бадиий китоблар ва мактаб дарсликларини мунтазам ўқиб келмоқдаман. Бу эса бугунги муваффақиятларимда муҳим аҳамият касб этмоқда.\nЭнг тартибли ёш ҳайдовчилар аниқланди\n16 декабрь, 2019 0 9


Тинчлигимиз қалқонлари | Ўзбекистон "Адолат" социал-демократик партияси\n15 Январь, 17:21 • Жиззах вилояти, Тадбир, Янгиликлар • 179 марта кўрилди • Комментариев к записи Тинчлигимиз қалқонлари нет\nИнсоният тарихидаги енг ривожланган даврда яшаяпмиз. Фан-техника тараққиёти янги-янги босқичларга кўтарилмоқда, Одамларга қулай шарт-шароит, кенг имкониятлар яратилмоқда. Бироқ тинчлик, ҳаёт аввалида бўлганидек, ҳозир ҳам енг тансиқ неъмат. Буни дунёнинг ҳар кунги манзараси инсониятга бот-бот эслатиб турибди.\nБугун халқимиз мамлакатимиз Қуролли Кучлари ташкил этилганлигининг 26 йиллиги ва Ватан ҳимоячилари кунини катта байрам, буюк ва муқаддас юртимиз тақдирини ўз тақдири деб билган мардлар байрами сафатида хурсандчилик билан тантана қилмоқда. Зеро, байрам миллат тақдири ва ҳаётига даҳлдор бўлсагина, унинг шукуҳи ва руҳи халқнинг кўнглидан, маънавиятидан чуқур жой олади.\nШуни инобатга олган ҳолда, Ўзбекистон “Адолат” СДП Жиззах вилоят Кенгаши томонидан партиянинг “Буюк ва муқаддассан – ҳур Ўзбекистон” лойиҳаси доирасида “Ватанимиз ҳимояси ишончли қўлларда” мавзусида кўплаб маънавий-маърифий тадбирлар ўтказилмоқда. Жумладан партиянинг вилоят Кенгаши томонидан Жиззах шаҳридаги 19-сонли умумтаълим мактабида, Жиззах давлат педагогика институти қошидаги Сайилжой академик лицейида, Жиззах шаҳридаги Иқтисодиёт ва банк коллежида ана шундай тадбирлир ташкиллаштирилди.\nБундай тадбирларнинг ўтказилишидан асосий мақсад келажагимиз эгалари бўлган ёшларимизнинг ҳарбий соҳага янада кўпроқ қизиқтириш ва ҳарбийлар ҳаёти билин яқиндан таништиришдан иборатдир.\nУшбу тадбирларнинг ҳар бирига мамлакатимиз ҳавфсизлигини таъминлаб турган ҳарбийларнинг ташрифи тадбир иштирокчилари бўлган талаба ёшларимизга кўтаринки кайфият бағишлади.\nТинчлигимиз қалқонлари was last modified: Январь 16th, 2018 by matbuot\n« Менинг армиям – фахрим ғурурим Инновацион иқтисодиёт, фаол тадбиркорликни ривожлантириш – тараққиётнинг муҳим омили »


Испания футбол федерацияси ташкилот президентини истеъфога чиқишга чақирди\n09:50 / 07.09.2017\nИспания қироллик футбол федерацияси ташкилот президенти Анхель Мария Вильярни истеъфога чиқишга чақирмоқда, деб хабар берди «Р-Спорт».\nКоррупцияда гумонланаётган Вильяр, футбол фаолиятидан четлаштирилганди.\n«Бугун ўз қароргоҳида йиғилган RFEF директорлар кенгаши федерация ва унинг органлари нормал ҳолатда ишлаётганини тасдиқлади, Хуан Луис Ларреа ўз лавозимида қўллаб-қувватланди.\nБироқ, директорлар кенгашига Вильяр билан учрашувда унга истеъфога чиқиш ҳақида мурожаат топширилгани ва тезроқ жавоб қайтариш ҳақида илтимос юборилгани ҳақида маълумот берилди. Бу янги президентлик сайловларини ўтказишга имконият беради», - дейилади RFEF расмий сайтидаги баёнотда.\nВильяр 2017 йилнинг 18 июль куни ўз ўғли Горка, шунингдек, RFEF вице-президенти, Тенерифе футбол федерацияси раҳбари Хуан Падрон ва минтақавий ташкилот котиби Рамон Эрнандес билан биргаликда коррупцияга қарши рейд вақтида қўлга олинганди.


Шўрчи тумани ҳокими сохта ҳужжат асосида қурилиш учун ер ажратган, натижада 160 тупдан ортиқ тут дарахти кесиб ташланди – Газета.uz\nШўрчи тумани ҳокими сохта ҳужжат асосида қурилиш учун ер ажратган, натижада 160 тупдан ортиқ тут дарахти кесиб ташланди\nСурхондарё вилоятининг Шўрчи туманида 160 тупдан ошиқ тут дарахти кесиб ташланган ва тутзор боғ ўрнида қурилиш бошланган. Ўрганишларга кўра, туман ҳокимлиги сохта ҳужжатга асосланиб, ушбу ҳудудни автобус бекати ва шаҳобча қуриш учун ажратиш бўйича қарор чиқарган. Ҳозирда қурилиш тўлиқ тўхтатилган.\nLotinchada 15 сентябрь 2021, 13:23 Жамият\n14 сентябрь куни Qalampir.uz сайти Сурхондарё вилоятининг Шўрчи туманида 160 тупдан ортиқ тут дарахти қўпорилиб, ўрнида қурилиш бошланганини маълум қилди. Мазкур ҳолат бўйича «Ўзбекипаксаноат» уюшмаси муносабат билдирди.\nМаълум қилинишича, 13 сентябрдан 14 сентябрга ўтар кечаси Шўрчи тумани Ободон ҳудуди М41 Бишкек-Душанбе-Термиз халқаро автомобиль йўли ёқасида жойлашган 4 гектарлик тутзордан 160 тупдан ошиқ тут дарахти номаълум шахслар томонидан кесилиб, томири билан қўпориб олинган. Тут дарахтларининг ўрнида 14 сентябрь эрта тонгдан қурилиш ишлари бошланган. Узунлиги 40 метр, энига 18 метр бўлган йирик бинонинг пойдевори қурилишида 8−10 нафар киши ишлаб турган.\nҲолат юзасидан ишчи гуруҳ томонидан тегишли тартибда далолатнома тузилиб, «Ўзбекипаксаноат» уюшмасига тақдим этилган. Далолатномага кўра, Шўрчи туман Кадастр агентлиги ушбу ҳудуд ҳақиқатан «Ўзбекипаксаноат» уюшмаси тизимидаги «Шўрчи Тайёрлов Агропилла» МЧЖнинг балансида эканлигини тасдиқлагани кўрсатилган.\nМаълум бўлишича, ушбу ҳудуд қурилиш ишларини бошлаган «Олтин учбурчак» лойиҳаси раҳбари Дилором Ўроловага Шўрчи тумани ҳокимининг 8 апрелдаги қарори билан автобус бекати ва санитария-гигеник (маиший хизмат кўрсатиш) шаҳобчаси қуриш учун ажратиб берилган.\nҚарорда Ободон ҳудудидаги тутзор майдони Шўрчи тумани хокимлиги балансига «Шўрчи Тайёрлов Агропилла» МЧЖнинг 29 мартдаги хатига асосан қайтарилгани кўрсатилган. Аниқланишича, компания томонидан ушбу тутзорнинг Шўрчи тумани хокимлиги балансига қайтарилиши тўғрисида ҳеч қандай хат чиқарилмаган.\nИшчи гуруҳинининг ўрганиш хулосалари асосида Шўрчи тумани прокурорига билдириш хати билан чиқилган ва ҳудудда қурилиш ишлари тўлиқ тўхтатилганлиги айтилди.\nҚайд этилишича, «Ўзбекипаксаноат» уюшмаси олинган хулосалар асосида ушбу ноқонуний қилинган ҳатти-ҳаракатлар юзасидан суриштирув олиб бориш ва ушбу жиноятнинг асл сабабчиларини аниқлаш мақсадида 14 сентябрь куни Бош прокуратура ҳамда Экология ва атроф-муҳитни мухофаза қилиш давлат қўмитасига хат киритган.\nАвгуст ойининг охирида президент топшириғига билан дарахтларни кесишга мораторий 2024 йилга қадар узайтирилади ва жавобгарлик кескин кучайтирилиши ҳақида хабар берилган эди. Сенятрбь ойи аввалида Шавкат Мирзиёев ўз сайловолди дастурида дарахтларни кесишга муддатсиз мораторий жорий қилиниши ҳақида маълум қилганди.\nДарахтларни кесишга муддатсиз мораторий жорий қилинади — президент 9 сентябрь 2021, 12:34


Ҳисоблагичларни қачон текширилишни айтишди - www.Voydod.net\n118807, The_MaJnun, artykov\nҲисоблагичларни қачон текширилишни айтишди\nҲисоблагичларини давлат томонидан мажбурий текшириш бўйича амалга оширилаётган чора-тадбирлар мавзусидаматбуот анжумани бўлиб ўтди.\nМиллий матбуот марказида ўтказилган тадбир «Ўзстандарт» агентлиги,«Ўзкоммунхизмат» агентлиги, «Ўзбекэнерго» давлат акциядорлик компанияси ва «Ўзтрансгаз» акциядорликкомпанияси томонидан ҳамкорликда ташкил этилди.\nФойдаланилаётган газни ҳисоблаш мосламасинитўрт йилда бир марта текширувдан ўтказиш зарур. Хусусан, «Тошкентшаҳаргаз» бошқармасининг кўплаб туманбўлимлари ҳисоблаш мосламасини текширишга олиб келишни истеъмолчилар зиммасига юкламоқда. Бу эса ёнғинхавфсизлиги қоидаларига мутлақо зиддир. Мутахассисларнинг таъкидлашича, истеъмолчи газ ҳисоблашмосламасини ўзича алмаштириши ёки ечиб олиши мумкин эмас, балки бу ишни «Тошкентшаҳаргаз» бошқармасинингтегишли малакага эга мутахассислари амалга ошириши шарт. Бунинг учун истеъмолчи бошқарманинг туманбўлимига ариза билан мурожаат қилгандан сўнггина мослама тамғасини бузиш мумкин. «Ўзстандарт» агентлигивакиллари эса ҳисоблаш мосламаси ечиб олингани ҳақидаги ҳужжат бўлмаса, уни текшириш мумкин эмаслигини қайдэтди.\nТадбирда иштирокчилар эътиборига шаҳар газ таъминотида фойдаланилаётган замонавий ҳисоблашмосламалари ҳавола этилди.\nАҳоли хонадонларида табиий газ сарфини аниқ ҳисобга олиш учун ҳароратниҳам кўрсатадиган мосламалар ўрнатилмоқда. Бу мосламалар ҳимоя воситаси ва ҳароратни назорат қилишқурилмасига эга. Улар «Тошкентшаҳаргаз» бошқармаси ходимлари томонидан хавфсизлик қоидаларига мувофиқистеъмолчи ҳисобидан ўрнатилмоқда. Истеъмолчи, ўз навбатида, мослама учун белгиланган маблағни бирйўла ёкибўлиб-бўлиб тўлаши мумкин. Пойтахтимизда хусусий истеъмолчиларнинг 80 фоизи ва юридик истеъмолчиларнинг 100фоизи шундай мосламалар билан таъминланган.\nЭлектрон ҳисоблаш мосламаларидан фойдаланиш ҳамдавлат, ҳам истеъмолчи учун фойдалидир. Улар ишлатилаётган газ миқдорини аниқлаш, флэш-карталар ёрдамидаолдиндан пул тўлаш имконини беради.\nБундан ташқари, хонадонлар ичига ўрнатилган газ тармоқлари,ускуна ва ҳисоблаш мосламасининг техник ҳолатини таъминлаш, улардан хавфсиз фойдаланишга доир ишлар ҳамамалга оширилмоқда. Аҳоли хонадонларига ўрнатилган барча турдаги ҳисоблаш мосламалари тўрт йилда бир марта,корхоналарда эса икки йилда бир марта давлат томонидан текширилади.


Тадбиркорлик субъектларининг офисга эга бўлиши бўйича талаб қайта кўриб чиқилади – Bugun.uz\nЯнгиликлар - 22:44 · 20.01.2022\nДавлат солиқ қўмитаси раиси Шерзод Кудбиев қўмита тадбиркорлик субъектларининг камида 18 квадрат/метр майдонга эга офиси бўлиши кераклиги талабини ўзгартириш бўйича ечим ишлаб чиқишини таъкидлади. Бу ҳақда «Bugun.uz» мухбири хабар берди.\nШерзод Кудбиев буни 17 январь куни бўлиб ўтган матбуот анжуманида маълум қилган. Аввалига қўмита раиси бу талаб олдиндан мавжуд бўлганини таъкидлаган.\n«600–700 та компания битта кичкина офисда рўйхатдан ўтяпти. Бу тўғрими ёки нотўғрими? Биз кимни алдаяпмиз? Ёки жуда катта тадбиркорлик субъектларининг манзилини қарасангиз, 600–700 та корхона рўйхатдан ўтган. Бемалол рўйхатдан ўтказаверинг. Лекин бизда амалда бўлган шаҳарсозлик нормалари бор. Битта одамга, ишловчига камида 6 квадрат/метр тўғри келиши керак. Бу қоида кеча ёки илгариги куни пайдо бўлгани йўқ. Йиллар давомида бўлиб келган. Шунчаки, биз бу қоидани текширишни бошладик. Рискларни аниқлаш тизими ҳудди шундай 18 та омилни автоматик равишда ҳисоблаб боради», — деган Шерзод Кудбиев.\nШунингдек, қўмита раиси қўшилган қиймат солиғи тўловчиси бўлмаган корхоналарнинг офиси бор йўқлиги текширилмаслигини қайд этган. Маълумот учун, ҚҚС тўловчиларни солиқ органларида махсус рўйхатдан ўтказишда солиқ хавфи даражасини аниқлаш мақсадида солиқ органлари уларнинг жойлашган жойи манзилини ўрганишига руҳсат берилган.\nҚўмита Ўзбекистонда ўрнатилган шаҳарсозлик меъёрлари бўйича ишчи хона ва кабинетлар 1 штат ходимига камида 6 квадрат/метр майдон тўғри келиши ҳисобидан лойиҳаланишини, юридик шахснинг раҳбари камида 3 нафар ходимга эга бўлиши ҳисобга олинса, биноларнинг (офис) минимал майдони 18 квадрат/метрдан кам бўлмаслиги кераклигини маълум қилган. Таъкидланишича, бу меъёр реал иқтисодий фаолиятни амалга оширмайдиган субъектларни аниқлаш учун керак.\nЭслатиб ўтамиз, Солиқ қўмитаси ҳозирда солиқ рискларини назорат қилиш учун автоматлаштирилган «Таҳлил-таҳлика» тизимидан фойдаланмоқда. Бу тизим тадбиркорларни улар томонидан қоида бузилишига қараб кам, ўрта ва юқори рискли корхоналар гуруҳига ажратади.\nЮқорида таъкидланган 18 квадрат нотурар жой майдонига эга бўлмаган корхоналарни тизим солиқ риски баланд (шубҳали) корхона сифатида кўрсатади. Бу эса ўз навбатида мазкур корхоналарнинг қўшилган қиймат солиғи тўловчиси бўлган бошқа корхоналар билан ҳамкорлик қилишида муаммо туғдиради.\nМатбуот анжумани иштирокчилари Шерзод Кудбиевга офисга эга бўлмай, онлайн шаклда амалга ошириладиган фаолият турлари, айниқса, пандемия даврида ривожланганини таъкидлаган. Юқоридаги офисга эга бўлиш бўйича мажбурият бундай компанияларнинг ишлатилмайдиган, бўм-бўш офис учун пул тўлашга мажбур қилаётгани айтилган.\nШерзод Кутбиев эса бунга жавобан Солиқ қўмитаси баъзи фаолият турлари билан шуғулланувчи корхоналарни офисга эга бўлиш мажбуриятидан озод қилиш бўйича лойиҳа ишлаб чиқишини айтган.\nҚўмита раисининг таъкидлашича, ҳозирги кунда 168 минг 476 та қўшилган қиймат солиғи тўловчиси гувоҳномаси олган тадбиркорлик субъектлари мавжуд. Шулардан 114 мингтасининг гувоҳномаси фаол ҳолатда. 33 минг 735 тасининг фаолияти вақтинча тўхтатилган. 18 минг 733 та корхонанинг гувоҳномаси тугатилган (ёки бошқа солиқ шаклига ўтган ёки банкрот бўлган) ва 1988 та корхонанинг гувоҳномаси бекор қилинган.


Автомобиль ҳайдашнинг юрак ва белга таъсири бор » Скачать музыку бесплатно новинки музыки 2016-2017\nАвтомобиль ҳайдашнинг юрак ва белга таъсири бор\nКомментариев: 0 Просмотров: 269 Дата: 13-06-2016, 10:06 Яқинда австралиялик олимлар ҳайдовчиларда тадқиқот ўтказиб, машина бошқаришнинг инсон аъзоларига салбий таъсирини аниқлашди. Тадқиқот натижасига кўра, бир кунда камида бир соат рулда ўтирадиган одамнинг вазни бошқаларникидан 2,3 кг оғирроқ бўлади. Уларни чорак соатга кам машина ҳайдайдиган ҳайдовчилар билан таққослаб кўрилди. Узоқ машина бошқарадиган ҳайдовчиларнинг бел айланаси 1,5 смга кўпроқ чиқди. Тадқиқотда 34дан 65 ёшгача бўлган 2,8 минг нафар ҳайдовчи иштирок этди. Мунтазам машина бошқарганда юрак хасталиги келиб чиқиш хавфи ошади. Чунки инсон организми юрак қон-томир касалликларига мойиллашиб қолади. Шу сабабли ҳайдовчилар ўз саломатликларига бефарқ бўлмасликлари тавсия этилади. Шифокорлар ҳафтасига камида 150 дақиқани кунда эрталаб юриш ёки югуришга сарфлаш кераклигини таъкидлайди. - деб хабар бермоқда Carzone.uz нашри.


Магистратурага қабул бошланди! - hudud24.uz\nБош саҳифа Маҳаллий Магистратурага қабул бошланди!\nМагистратурага қабул бошланди!\nБугун, 2020 йил 1 июлдан Республика олий таълим муассасаларининг магистратура мутахассисликларига қабул қилиш учун ҳужжатларни онлайн рўйхатдан ўтказиш жараёни бошланади. Бу ҳақда Олий ва ўрта махсус таълим вазирли матбуот хизмати маълум қилди.\nЎзбекистон Республикаси Президентининг 2020 йил 12 июндаги қарорига мувофиқ 2020/2021 ўқув йили учун давлат ОТМларининг магистратура мутахассисликларига ўқишга кириш учун ҳужжатларни топшириш жараёни Олий ва ўрта махсус таълим вазирлигининг расмий веб-сайти орқали амалга оширилади.\nАввалги мақола2000 АҚШ доллари миқдорида пора олаётган ўқитувчи қўлга тушди\nКейинги мақолаАндижон шаҳрида содир бўлган воқеа юзасидан баёнот


Элак сувдан кўтарилмоқда: Ҳозирча фақат «Барселона». Яна кимда қандай имконият?\nNov. 8, 2018, 7:41 p.m. 9432\n6-7 ноябрь кунлари Европа Чемпионлар Лигаси гуруҳ босқичидаги 4-тур ўйинлари ўтказилди. Кейинги турлар янада қизғин кечиши шубҳасиз, чунки бугунги ҳолатда фақат бир жамоа – «Барселона» кейинги босқич масаласини расман ҳал қилган бўлса, атиги 5 жамоа плей-оффга чиқиш имкониятини бой берди холос. Аммо уларда ҳам учинчи ўринни олиш ва Европа Лигасига ўтиш имконияти мавжуд.\nҚуйида гуруҳлардаги жорий вазиятлар ва жамоаларнинг кейинги ўйинлардаги имкониятлари ҳақида фикр юритилади. Аввало бир нарсани айтиб қўйиш керакки, гуруҳларда мабодо бир ёки ундан ортиқ жамоаларнинг очколари тенг бўлиб қолса, аввало, ўзаро ўйинларда қўлга киритилган очколар, ўзаро ўйинлардаги тўплар нисбати ва ўзаро ўйинларда сафарда урилган голлар сони каби кўрсаткичлар солиштирилади. Шундан кейингина, умумий ўйинлардаги тўплар нисбатига қаралади.\n«Монако» билан борди-келди ўйинларда 4 очко олган «Брюгге» назарий томондан ҳали ҳам кейинги босқичга чиқиш имкониятига эга бўлиб турган бўлса-да, бу ҳолатни кўпроқ «Монако»нинг жуда ёмон аҳволи билан боғлаб қўя қолайлик. «Атлетико» ва «Боруссия» энг яқин таъқибчи, яъни, «Брюгге»дан 5 очко олдинда турибди ва катта эҳтимол билан бу жамоаларнинг плей-оффга чиқиши вақтнинг ҳукмида қолган.\nАммо улардан қайси бири биринчи ва қайсиси иккинчи ўринни олиши саволи очиқ қолмоқда. Бу жуда муҳим, айниқса, 1/8 финалдаги потенциал эҳтимоли билан. Зеро «Барселона», «Реал», «Бавария», «Манчестер Сити» ва балки «ПСЖ» каби гигантлар ўз гуруҳларида 1-ўринни олишлари ҳақиқатга яқинроқ бўлиб турибди. Бу жиҳатдан немисларда имконият кўпроқ. Чунки, ўзаро ўйинлардаги (4:0, 0:2) устунлик эвазига, агар очколар тенг бўлиб қолса, «Боруссия» юқорироқ ўринда жойлашади. Худди ҳозиргидек...\n5 тур. Атлетико – Монако, Боруссия – Брюгге\n6 тур. Монако – Боруссия, Брюгге - Атлетико\nФақат шу гуруҳда фақатгина биттагина йўлланма қолган ва бу ўрин учун «Интер» ва «Тоттенҳэм» ўртасида кураш боради. 1 очко билан сўнгги ўринда бораётган ПСВ жамоасида эса учинчи ўринга, Европа Лигасига йўлланма олиш учун имконият мавжуд. Гуруҳнинг марказий учрашуви, шубҳасиз, кейинги турда Лондонда бўлиб ўтади.\n«Тоттенҳэм» бу ўйинда ғалаба қозона олмаса, «Интер» муддатидан олдин плей-оффга чиқади. Чунки ўртадаги уч очколик фарқ сўнгги турда ҳам сақланиб турса, демак, ўзаро ўйинларда «Интер» «Тоттенҳэм»дан устунлик қилган бўлиб чиқади. Почеттино шогирдлари минимал бўлса-да, имкониятни сақлаб қолишлари учун, аввало, «Интер» устидан ғалаба қозонишлари шарт.\nБу ҳам етарли эмас. Очколар тенглашгач, энди, сўнгги турда ҳам «Тоттенҳэм» «Интер»дан кам очко олмаслиги керак. Ўз майдонида голландияликларни қабул қиладиган «Интер»нинг шароити яхшироқ албатта. «Тоттенҳэм» эса, «Камп Ноу»да ғалаба учун ўйнашга тўғри келади. Тўғри, гуруҳдаги барча масалани муддатидан олдин ҳал қилган «Барселона» балки баъзи етакчи футболчиларига дам бериб, инглизларга қўшимча имконият тақдим этар? Яхшиси, 5-турнинг якунланишини кутамиз.\n5-тур. ПСВ – Барселона, Тоттенҳэм – Интер\n6-тур. Интер – ПСВ, Барселона - Тоттенҳэм\n«Ливерпуль»нинг Сербиядаги мағлубияти ўзи шундоғам чалкаш вазиятни янада чалкаштириб юборди. Энди гуруҳ пешқадами ва аутсайдери ўртасидаги фарқ атиги 2 очкони ташкил қилмоқда ва ҳар бир жамоада кейинги босқичга чиқиш имконияти бор. Лекин келинг, «Црвена Звезда» ўз сўзини айтиб бўлди, деб ҳисоблайликда, асосий уч даъвогарнинг имкониятларини чамалайлик.\n«Ливерпуль» ҳозир гуруҳда пешқадам бўлиб турган бўлса-да, учала жамоа ичида энг қалтис вазиятда турибди. Чунки «Наполи»да ҳам, «ПСЖ»да ҳам серблар билан ўйин бор. «Ливерпуль» учун эса, ҳар икки ўйин финалга тенг десак муболаға бўлмайди.\nАгар кейинги турда «Ливерпуль» Парижда ғалаба қозонса, кейинги босқич масаласини расман ҳал қилади. Ўша куни Неаполда «Црвена Звезда»ни қабул қиладиган «Наполи» ҳам ўша куни ғалабани нишонлаши ва «ПСЖ» муддатидан олдин Лига билан хайрлашиши мумкин.\n«Ливерпуль» юта олмаса, «Наполи» билан «Энфилд»даги баҳс ҳаёт-мамотга ҳам, оддий зерикарли ўйинга ҳам айланиб қолиши мумкин. Қандай қилиб?\nБиринчи вариант: «ПСЖ» ва «Ливерпуль» дуранг ўйнайди, «Наполи» «Црвена Звезда»ни ўз майдонида мағлуб этади. Сўнгги тур олдидан «Наполи»да 9, «Ливерпуль»да 7 ва «ПСЖ»да 6 очко бўлади. Бу ҳолатда «Наполи» кейинги босқич масаласини расман ҳал қилган бўлади, сабаби, «ПСЖ» билан ўзаро ўйинларда устунликка эга (2:22 сафарда, 1:1 уйда) бўлади. «Наполи» мағлуб бўлса, фақат гуруҳда иккинчи ўринга тушиб кетиши мумкин холос, «ПСЖ» уларга ета олмайди. Шу куни «Ливерпуль»ни эса, фақат ғалаба қониқтиради. «Наполи» гуруҳда 1-ўрин учун «Ливерпуль»га қанчалик қаршилик кўрсатади, Клопп шогирдлари вазифани уддалайдиларми, кўриш қизиқ бўлади.\nДарвоқе, гўёки «ПСЖ» Сербияда аниқ ғалаба қозонади, деб ҳисоблаб юборяпмиз-у, аммо сербларнинг гуруҳдаги уй учрашувларида ҳали ўз дарвозасидан гол олиб чиқмаган ягона жамоа эканликларини ҳам ёдда тутиш даркор («Наполи» билан 0:0, «Ливерпуль» билан 2:0).\nИккинчи вариант: «ПСЖ» «Ливерпуль» устидан ғалаба қозонади. У ҳолда, сўнги тур олдидан «Наполи»да 9, «ПСЖ»да 8 ва «Ливерпуль»да 6 очко бўлиши мумкин. «Энфилд»даги сўнгги тур баҳсида «Ливерпуль» италияликлар устидан ғалаба қозониши шарт. Янада қийини, шунчаки, 2:1 ёки 3:2 ҳисобидаги ғалабалар ҳам инглизларни қониқтирмайди, Неаполда мезбонлар 1:0 ҳисобида ғалаба қозонишган. Клопп жамоаси ҳам 1:0 ҳисобида ғалаба қозониши мумкин, аммо бу ҳолатда, балки, «Наполи» 5-турда «Црвена» дарвозасига кўпроқ гол уриб, бу томондан ҳам устунликка эга бўлиб олиш эҳтимоли бор. Демак, бу вариантда «Ливерпуль» икки тўп фарқи билан ғалаба қозонишига тўғри келади.\n5-тур. ПСЖ – Ливерпуль, Наполи – Црвена Звезда\n«Порту» гуруҳдан чиқиши учун қолган ўйинларда 1 очко олиши кифоя қилади. Португалиялар умуман гуруҳда қолиб кетишлари эҳтимоли жуда паст. Бунинг учун жамоа ҳар икки ўйинда мағлубиятга учрашлари ва «Галатасарой» Москвада ҳам ғалаба қозониши керак бўлади. Бунга ишониш осон эмас.\nИккинчи ўрин учун эса, «Галатасарой» ва «Шальке» ўртасида сиртқи кураш кечиши кутилмоқда. Орадаги фарқ 4 очкони ташкил қилмоқда, демак немислар сўнгги турда «Локомотив» устидан ғалаба қозониб ҳам бу вазифани ҳал қила оладилар. Ёки икки дуранг ҳам немисларни кейинги босқичга олиб чиқади. Демак, 5-турдаги «Порту» – «Шальке» ўйинида ҳар икки жамоани қониқтириши мумкин бўлган ҳисоб бор – дуранг. Шундай бўлса ҳам керак.\n5-тур. Порту – Шальке, Локомотив – Галатасарой\n6-тур. Шальке – Локомотив, Галатасарой - Порту\nБу гуруҳ ҳам очколар ва тақвим нуқтаи назаридан юқоридаги гуруҳнинг ўзгинаси. Бемалол жамоалар номини алмаштириб ўқишингиз ҳам мумкин. «Бенфика» «Аякс» билан ўйинда жуда муҳим ғалабани қўлдан чиқарди ва энди нидерландияликларни қувиб ўтиш жуда қийин ҳолга келди.\n5-тур. Аякс – Бавария, Бенфика – АЕК\n6-тур. АЕК – Аякс, Бавария - Бенфика\nГуруҳ ўйинлари Пеп Гвардиола жамоаси учун жуда даҳшатли бошланганди – жамоа Манчестерда «Лион»га ютқазди. Аммо кейинчалик «Манчестер Сити» учта ишончли ғалабага эришди, «Лион» эса учта ўйинда ҳам дуранг ўйнади. Натижада, гуруҳ фаворитлари қуръа ташланган кунга нисбатан ўзгаришсиз қоладиган бўлди. Албатта, «Лион» кейинги турда «Манчестер Сити» устидан ғалаба қозониб, гуруҳда пешқадамга айланиб олиши ҳам мумкин.\nАммо французларни кўпроқ пастроқдаги «Ҳоффенҳайм» қизиқтираётган бўлиши турган гап. «Лион» ва «Ҳоффенҳайм» ўртасидаги фарқ уч очкони ташкил қилмоқда ва ўзаро ўйинлар бўйича ҳам устунлик «Лион» тарафида.\n«Шахтёр»да имконият борми? Албатта, бор. Бунинг учун «Шахтёр» ҳам, «Манчестер Сити» ҳам қолган ҳар икки ўйинда ғалаба қозонишлари керак бўлади. Ишониш мумкин бўлган ҳолат, шундай эмасми? «Манчестер Сити» ўтган йили ҳам украиналиклар билан бир гуруҳда бўлгани ва инглизлар «Шахтёр»ни қулоғидан тортиб, нимчорак финалга бирга олиб чиққанди.\n5-тур. Лион – Манчестер Сити, Ҳоффенҳайм – Шахтёр\n6-тур. Шахтёр – Лион, Манчестер Сити - Ҳоффенҳайм\nРусларда минимал имконият қолган бўлса-да, катта эҳтимол билан бу гуруҳда ҳам пешқадамлар аниқ. Кейинги турда «Реал» ва «Рома» Римда учрашади ва балки гуруҳдаги 1-ўрин эгаси масаласига ҳам ойдинлик киритилади.\nАгар «Рома» – «Реал» ўйинида мезбонлар ғалаба қозонса ёки дуранг бўладиган бўлса, сўнгги турдаги Мадриддаги ўйинда интрига юзага келади. ЦСКА чехлар устидан ғалаба қозониб, очколари сонини 7тага етказиши ва «Реал»га яқин келиб олиши мумкин. Мадриддаги ғалаба эса, «армиячилар»ни кейинги босқичга олиб чиқади бу ҳолда. Бир ўйинда ҳар нарса бўлиши мумкин.\n5-тур. Рома – Реал, ЦСКА – Виктория\n6-тур. Реал – ЦСКА, Виктория - Рома\nКеча сўнгги дақиқаларда ғалабани илиб кетиб, «Манчестер Юнайтед» биратўла уч қуённи урди. Биринчидан, Моуриньо энг муҳим ўйин «Валенсия» билан бўлишини айтиб келган бўлса-да, қўлга киритилган очколар ўша ўйин учун ҳам устунлик яратади. Иккинчидан, энди, «Ювентус» ҳам келаси турда «Валенсия»дан очко олишга ҳаракат қилади. Агар «Ювентус» кеча 1:0 ҳисобини сақлаб қолганида, муддатидан олдин гуруҳда 1-ўринни нақд қилиши ва «Валенсия» билан ўйинда сал бўшроқ мотивация билан тушишлари ҳам мумкин эди.\nУчинчидан, энди «Манчестер Юнайтед»да гуруҳда биринчи ўринни олиш имконияти ҳам пайдо бўлди. Моуриньо жамоаси келаси турда «Янг Бойз» устидан ғалаба қозонса, очколари сони 10тага етади. «Ювентус» агар «Валенсия»ни юта олмаса, «МЮ» гуруҳда пешқадамга айланиб олади. Ўзаро ўйинларда ҳам туринликларга нисбатан устунлик «МЮ»да – 0:1га 2:1.\nХуллас, «Ювентус» гуруҳда 1-ўринни олмоқчи бўлса, «Валенсия»ни ютиши шарт. Бу эса, «МЮ»га қўл ҳам келади, инглизлар бундай вазиятда швейцарияликлар устидан ғалаба қозониб, бир тур қолганда расман плей-офф масаласини ҳал қилади.\n5-тур. Манчестер Юнайтед – Янг Бойз, Ювентус – Валенсия\n20 Ноябрь 8417\n20 Ноябрь 9167\n20 Ноябрь 5767\n20 Ноябрь 9179\n19 Ноябрь 22240\n20 Ноябрь 18104\n15 Ноябрь 15928


Меҳнат вазирлиги: муҳожирларнинг қисқартирилиши Саудия иқтисодиётига салбий таъсир кўрсатади\n08:35 / 12.12.2015\nСаудия Арабистонида ёш ишсиз фуқароларини иш ўринлари билан таъминлаш учун чет эллик меҳнат муҳожирлари сонининг кескин қисқариши миллий иқтисодиётга зарар келтиради. Бу ҳақда мамлакат меҳнат вазири ўринбосари Аҳмад бин Солиҳ ал-Ҳумайдан ArabNews ресурсига берган интервьюсида маълум қилди.\nМаълумки, яқинда Саудия Арабистонида меҳнат муҳожирлари сонини кескин қисқартириб, маҳаллий ёшларни иш билан таъминлаш ташаббуси илгари сурилди, айни пайтда таклиф қизғин муҳокама қилинмоқда. Аммо ал-Ҳумайдан бу ташаббусни ёқлаб чиқмади. Унинг таъкидлашича, меҳнат бозорининг 85 фоизини чет элликлар эгаллаб бўлган.\n“Бундай чора-тадбирлар кўрилса, бу меҳнат бозорига зиён келтиради, айниқса унинг хусусий секторга хизмат кўрсатувчи қисмига, бу эса миллий иқтисодиётга жиддий зарар бўлади”, - таъкидлади амалдор.\nБу баёнотни ал-Ҳумайдан 7-ар-Риёд иқтисодий форумидаги чиқишида, айрим иштирокчиларнинг меҳнат бозорида чет элликларни камайтиришга бўлган чақириқларига жавобан берди.


Бир муслима ҳимояси... | Muslimaat.uz\nМанзилингиз:Муслимаат»Оила ва жамият»Бир муслима ҳимояси…\nБир муслима ҳимояси…\nBy Muslimaat on\t Dekabr 11, 2010 Оила ва жамият, Силаи раҳм\n.. Мусулмонлар Бадрга йўл олишганида: «Балоларга гирифтор бўлсин ва биттаси ҳам қайтмасин», деган орзуда бўлган яҳудийлар мўминларнинг тушларда кўрганда ҳам тоқат қилиб бўлмайдиган даражадаги зафар билан қайтишганини ҳеч ҳазм этолмаётган эдилар. Бунинг натижасида кўнгилсиз оқибатларга олиб келувчи можаролар чиқара бошлашди. Каъб ибн Ашраф билан кекса шоир Абу Офакнинг бошларига тушган кун ҳам уларни тўхтатмаган, аксинча, янада кескин вазият юзага келган эди.\nБир куни Жаноби Расулуллоҳ соллаллоҳу алайҳи васаллам дўстлари билан бирга Бани Қайнуқоъ яҳудийлари ҳузурига бордилар ва уларни тўплаб, хитоб қилдилар:\n— Эй қайнуқоликлар! Аллоҳдан қўрқинг! Қурайшнинг бошига келганига ўхшаш бир интиқом сизларнинг ҳам бошингизга келиши мумкин. Менинг Аллоҳ юборган Пайғамбар эканимни биласиз, буни китобингизда ўқиб турибсиз. Бунинг устига, Аллоҳ таоло сизлардан менга ишонишингиз тўғрисида аҳд ҳам олган. Шундай экан, Ислом динини қабул этинг ва ўзларингизни қутқаринг!\nИчларидан бири сўз олди. Хўрозланган бир ифода ила:\n— Эй Муҳаммад, сен бизни ўзингнинг қавминг деб ўйлаяпсан. Ҳарбдан, урушдан бехабар қавмга дуч келиб, отни қамчилаб қолай, дейишинг сени алдаб қўйган бўлмасин. Ўзингга келиб олишингни тавсия этаман. Бордию сен билан жанг қилиш мажбуриятида қолсак, бизнинг қандай урушқоқ эканимизни пушаймонлик ичра кўрасан. Жаноби Расулуллоҳ соллаллоҳу алайҳи васаллам ортларига қайтдилар. Яҳудийлар бундай журъатли, жасоратли сўзларни нимага таяниб сўзлаяптилар? Кимга ишоняптилар. Ҳолбуки, ҳарбни тушунадиган, яхши урушадиган миллат эмас улар. Қолаверса, китобларидан олган билимлари Жаноби Расулуллоҳнинг соллаллоҳу алайҳи васаллам бу ишни охирига етказажакларидан, вазифани мукаммал шаклда ато этажакларидан дарак бериб турибди. Бу ишлари билиб туриб, ўзларини ўлимга ва оловга ташлаш билан баробардир.\nЖанобимиз Мадинага қайтиб келганларида Жаброили амин ҳам у Зотга таблиғ этиш учун Аллоҳ таолонинг ушбу фармонини келтирган эди: «(Эй Муҳаммад,) куфр йўлини тутган кимсаларга айтинг: «Шак-шубҳасиз, (бу дунёда) мағлуб бўласиз ва (охиратда) жаҳаннамда тўпланажаксиз. Нақадар ёмон жой у! (Эй яҳудийлар,) сизлар учун бири Аллоҳ йўлида жанг қилган, иккинчиси кофир бўлган икки гуруҳ орасидаги тўқнашувда ибратли ҳодиса бўлган эди. Улар (мусулмонлар) ўз кўзлари билан (кофирларнинг) икки баробар кўп эканини кўриб турар эдилар. Аллоҳ эса Ўзи истаган кишиларни ғолиб қилиш билан қўллаб-қувватлайди. Албатта, бу воқеада фикр эгалари учун ибрат бордир» ( Оли Имрон 12 -13) .\nБу оят Қайнуқоъ яҳудийларига таблиғ этилди. Аммо бир қулоқларидан кириб, иккинчисидан чиқиб кетди гўё. Энди бора-бора сурлашишган, ипни узадиган ҳолга келишган эди.\nЎша кунлари Қайнуқоъ яҳудийларидан бир заргарнинг дўконига бир мусулмон хотин кирди. Буюртма бермоқчи эди. Заргар унга жой кўрсатди, ишга киришди.\nШу пайт бошқа бир яҳудий сездирмасдан дўконга кириб, хотиннинг қўйлаги этагини елкасига игнатугма ила қадаб қўйди. Ўзи бир чеккада турди. Салдан кейин заргар ишни битиргач, хотин тақинчоқларини олиб, энди ўрнидан турмоқчи бўлганида, дўконни қаҳқаҳа овозлари тутиб кетди. Хотин саросимада кулаётганларга боқди ва ўзи мазах қилинаётганини сезди. Номус кучидан бақириб, яҳудийларни сўка бошлади.\nХотиннинг фарёди бозорда юрган бир мусулмоннинг қулоғига етиб, у чопиб дўконга келди. Аҳволни тушуниб, яҳудийларга ташланди. Бирини ўлдирди. Ҳаммалари йигитнинг устига ёпирилиб, уни ҳам ўлдиришди.\nЭнди ғишт қолипидан кўчган эди.\nМусулмонлар зудлик билан бир лашкар ташкил этиб, Расулуллоҳ соллаллоҳу алайҳи васаллам бошчиликларида келиб, қайнуқоликларни ҳар тарафдан қамал қилиб олишди. Бирор кимсани ичкари киритишмади, бирор кимсани ташқари чиқаришмади. Қамал ўн беш кун давом этди. Ниҳоят, Қайнуқоъ яҳудийлари таслим бўлишдан бошқа чора қолмаганини англашди.\nЎзини мусулмон қилиб кўрсатадиган машҳур мунофиқ ибн Убай ибн Салул шошиб келиб, Жаноби Расулуллоҳ соллаллоҳу алайҳи васалламни излаб топди.\n— Ё Муҳаммад, менинг дўстларимга икром ва эҳсон қил, деди.\nЖанобимиз унинг бу таклифини жавобсиз қолдирдилар. У сўзларини такрорлади, яна жавоб ололмади. Энди қўлини Жаноби Расулуллоҳ соллаллоҳу алайҳи васаллам кўйлаклари ичига суқди. Суқаркан, учинчи дафъа сўради.\nРасули акрам шундай асабийлашдиларки, атрофдагилар ҳам буни яққол сезишди.\n— Надоматлар бўлсин сенга, мени холи қўй, дедилар.\nАммо у мунофиқ кетадиган кайфиятда эмасди. Яҳудийларнинг ўзига қилган яхшиликларини айтар, уларга ҳам яхшилик ва эҳсон қилинишини истар, агар яҳудийларга ёмонлик кўрсатилса, бошларига бир бало сотиб олишларини тинмай жаврар эди.\nНиҳоят, Расулуллоҳ истамайгина у ердан кетдилар. Аммо уларни Мадинадан чиқариб юборишни буюрдилар. Бу орада яна ояти карима тушди.\nУнда бундай дейиларди: «Эй мўминлар, яҳудийлар ва насронийларни дўст тутмангиз! Уларнинг баъзилари баъзиларига дўстдирлар. Сизлардан ким уларга дўст бўлса, бас, у ўшалардандир. Албатта, Аллоҳ золим қавмни ҳидоят қилмас. Бас, сиз дилларида мараз бўлган кимсалар: «Бизга бирон бало етишидан қўрқамиз», деган ҳолларида улар (кофирлар) томонга шошаётганларини кўрасиз. Шояд, Аллоҳ мусулмонларга ғалаба берса ёки Ўз ҳузуридан (бу мунофиқ кимсаларни шарманда қиладиган) бирон ишни келтириб, улар ичларида яширган нарсаларига надомат қилувчиларга айланиб қолсалар». (Моида. 51-52)\nБу оятлар тушган пайтда Қайнуқоъ яҳудийлари афвини тилаб, улар номидан илтимос билан келмоқчи бўлиб турган Убода ибн Сомит Расулуллоҳ соллаллоҳу алайҳи васаллам ҳазратларини топиб, узр-маъзур тилади, нима қилмоқчи бўлганини, энди ўша ниятидан воз кечганини айтди.\nОрада яҳудийлардан бир неча киши Убода ҳузурига келиб:\n— Сен бизнинг иттифоқчимиз эдинг, бизга бугун ёрдам бермасанг, қачон ёрдаминг тегади?, дейишди.\nУбода уларга янги тушган оятларни ўқиб берди.\nСўнгра энди бу иттифоқнинг давом этмаслигини, агар улар билан дўст бўлса, Аллоҳнинг ва Расулининг дўстлигини йўқотиб қўйишини тушунтирди. Охирида бундай деди:\n— Менга Аллоҳнинг ва Расулининг дўстлиги керак.\nБу дўстликни ҳеч бир нарсага алишмайман. Бу йўлда ҳамма нарсадан айрилишимни билсам ҳам, натижа ўзгармайди!\nУндан энди фойда чиқмаслигини англаган яҳудийлар бу гал Абдуллоҳ ибн Убай ибн Салулни ўртага қўймоқчи бўлишди. Тушган оятлар билан у унча ҳисоблашиб ўтирмасди. Убода шу дамгача яҳудийларга иттифоқдош бўлиб келгани туфайли, бир кун эмас бир кун бошига бало тушиши мумкинлигидан қўрқувда кечалари уйқуси қочиб чиқса, Ибн Убай яҳудийларни қандай қутқариш дардига мубтало бўлиб, фикри-зикри шу билан банд эди. Қалби аввалдан улар билан бир ва доимо бир бўлиб қолажак, ҳеч қачон мусулмонларга нисбатан севги қалбидан ўрин олмаяжак.\nУ яна келди. Яна Расулуллоҳни роҳатсиз этароқ, яҳудийларни Мадинада қолдириш чораларини ахтарабошлади.\nЖанобимиз ўтирган уйнинг эшигида Увайм ибн Саидага дуч келди.\n— Йўл бўлсин, эй Ибн Салул?, деб сўради Увайм ундан.\n— Муҳаммадда гапим бор эди.\n— Бу гал у Зотни безовта қилишингга рухсат бермайман, эй Ибн Салул! Вақт борида ғазабимни қўзғотмасдан бу ердан кет.\nУнинг жаҳли чиқди. Ибн Убайдек бир одамга бундай муомала қилишга кимнинг ҳадди сиғади? Ғазабли нигоҳ ташлади: «Йўлимдан қоч!» демоқчи бўлди. Уваймни йўлдан қочиришга шу қарашимнинг ўзи кифоя деган ишончда олға босди. Аммо Увайм уни қаттиқ итариб юборди. Ибн Убай юзи билан деворга урилди. Қон чиқиб, соқолига сиза бошлади. Унинг бу ҳолини яҳудийлар ҳам кўришди ва энди иш битганини англаб етишди. Ибн Убай бу ҳолга туширилдими, ортиқ Мадинада орқа қилса бўладиган одам қолмаганини тушунишди.\nИбн Убай ўзини сал-пал ўнглаб олди-да, кин ва нафрат тўла овозда:\n— Мендай бир одамга-я? Балолар бўлсин сизларга! дея бу ердан кетди.\nНабийи Акрам соллаллоҳу алайҳи васаллам ҳазратлари Қайнуқоъ яҳудийларига Мадинадан уч кун ичида чиқиб кетишни амр қилдилар. Зинҳор ҳазили йўқ эди бу амрнинг. Яҳудийлар қисқа вақт ичида ҳозирлик кўришди. Ўзлари чиқарган фитна ва фасод туфайли пушаймон бўла-бўла шаҳарни ташлаб чиқиб кетишди. Орқаларида уларнинг ҳайдалишидан рози бўлмаган бир қисм мунофиқлар ҳамда икки яҳудий қабиласи Бани Назир ва Бани Қурайза қолди.


Инновацион ривожланиш вазири ўринбосари Туркиянинг йирик инвестицион компанияси раҳбари билан учрашди\nЎзбекистон Республикаси инновацион ривожланиш вазирининг ўринбосари Ойбек Норинбаев Туркия Республикасингинг «GUMBEL GROUP» компанияси бошқаруви раиси Мустафо Хердем билан учрашди. Учрашувда «GUMBEL GROUP» компания фаолияти тақдимоти ўтказилди. Қайта тикланадиган энергия инвестицияларига ихтисослашган ва барқарор энергия тизимларини яратадиган мазкур илғор турк компаниясига “Gumbel Enerji”, “Heran Enerji”, “Elseroof Enerji”, “Güneşfix Enerji” ва “Else Enerji” каби 5 та шўъба корхонаси киради. Улар энергетика, дастурий таъминот, қуёш панели ишлаб чиқариш, электрон тижорат ва рақамли трансформация соҳаларида фаолият юритадилар.\nМустафо Хердем компания фаолиятининг асосий йўналишлари ва режалари тўғрисида сўз юритаркан, Ўзбекистонда инвестиция лойиҳаларни амалга оширишнинг бизнес моделни таклиф этди. Мезбонлар томонидан мазкур таклиф ижобий баҳоланди.\nТомонлар қайта тикланадиган энергия манбалари соҳасида қўшма инновацион ва инвестиция лойиҳаларини амалга ошириш доирасида икки томонлама ҳамкорлик йўналишларини муҳокама қилиб, ўзаро англашув меморандуми имзоланиши билан келишувни мустаҳкамладилар.\nТаъкидлаш жоизки, компания 1987 йилдан буён халқаро бозорларга йўналтирилган халқаро сифат стандартларига мос келадиган қуёш электр станцияларини ўрнатиш учун энг йирик ишлаб чиқарувчи сифатида фаолият юритмоқда. Бугунги кунда компания томонидан энергия хизматлари шартномалари бўйича 20 та ҳудудда 285 МВт, 15 та ҳудудда 209,4 МВт, 34 та ҳудудда режалаштириш ва инжиниринг лойиҳалари бўйича 458 МВт қувватдаги лойиҳалар амалга оширилмоқда.\nКомпаниянинг энергетика ва дастурий таъминот соҳасидаги энг замонавий юқори технологияли ускуналар билан жиҳозланган электротехника лабораториясига эга Тадқиқот ва ривожлантириш илмий маркази ҳам бор. Ҳозирда ушбу марказ қуёш энергетикаси соҳасида инновацион технологияларни ривожлантириш бўйича илмий изланишлар олиб борилмоқда.


Сайёр қабул бўлиб ўтди — “Qoraqalpog'iston tongi” gazetasi\nСайёр қабул бўлиб ўтди\n10.06.2019 Воқеалар, янгиликлар, хабарлар\nАмударё туманида Ўзбекистон Республикаси Ички ишлар вазири ўринбосари Б.Одиловнинг фуқаролар билан сайёр қабули бўлиб ўтди.\nЎзбекистон Республикаси Президентининг Қорақалпоғистон Республикасидаги Халқ қабулхонаси томонидан ташкил этилган тадбирда ички ишлар идоралари раҳбарлари ҳамда оммавий ахборот воситалари вакиллари иштирок этди.\nТумандаги “Чойкўл” овул фуқаролар йиғинида ўтказилган сайёр қабулда 17 нафар фуқаро асосан, ишга жойлашиш, фуқароликни расмийлаштириш, ички ишлар органларидан бўшатилган хизматчиларни ишга қайта жойлаш, жиноят ишларини қайта кўриб чиқиш каби масалалар бўйича мурожаат этишди.\nСайёр қабулда 3 нафар фуқаронинг мурожаати шу ернинг ўзида ижобий ҳал этилиб, 3 нафарига ҳуқуқий маслаҳатлар берилди. Шунингдек, қолган мурожаатлар тегишли мутасадди раҳбар ходимлар томонидан назоратга олинди.\nБеғараз донорлик акцияси\nПрофилактика инспекторларига компьютер ва сим-карталар топширилди


yozyovon.uz - ҚИДИРУВ ЁЗЁВОНСОЙДА ДАВОМ ЭТЯПТИ\nҚИДИРУВ ЁЗЁВОНСОЙДА ДАВОМ ЭТЯПТИ\n2021-01-08 11:09:12 22\nМана, 17-18 кундирки, Ёзёвон тумани Бўтқачи қишлоғи Тараққиёт маҳалласида яшовчи Эргашевлар хонадонида ҳаловат йўқ. Хонадоннинг вояга етмаган фарзанди Катта Фарғона каналида оқиб кетиб, топилмаяпти. Ёзёвон 2-касб-ҳунар мактаби 1-босқич ўқувчиси бўлган бу шахснинг қидирувига Ёзёвон тумани ҳокимлиги, прокуратураси, ички ишлар, фавқулодда вазиятлар бўлимлари бош бўляпти. Маҳалла, қишлоқ аҳли ҳам четда тургани йўқ.\n– Бу фожеа ҳақида вилоят ИИБнинг 102 тизими 7-оператори орқали хабар берилгач, дарҳол ишга киришдик, – дейди Ёзёвон тумани ИИБ бошлиғи, подполковник Хожиакбар Тошпўлатов. – Қўшни шаҳар ва туманлар ИИБ бошлиқлари номига чўкиб кетган шахс сурати ва алоҳида белгилари ҳақида хабарнома жўнатдик.\nФожеа содир бўлган жойда қидирув-қутқарув ишлари давом этмоқда. Вилоят фавқулодда вазиятлар бошқармасининг ғаввослари ҳаво совуқ бўлишига қарамай, галма-гал сувга тушиб, қидиришяпти.\n– Дастлаб каналда сув кўп бўлгани учун қидирув ишлари қийин бўлди, – дейди туман ҳокими Йўлчибой Бойигитов. – Каналлар бошқармаси орқали сувни қуритдик. Ҳозир сув сатҳи 1-1,5 метрга пасайган. Қидирув давом этяпти. Ҳозирча натижа йўқ.\nХонадон соҳиби икки йил илгари Россияга ишлагани кетганди. Янги йилни оила даврасида кутиш учун уйига қайтганди. Афсус уни хурсандчилик эмас, фожеа кутиб турганини ота билмасди. Ота уйига кириб келмасидан 3-4 соат олдин ўғли каналга тушиб кетганди.\nЁзёвондан Бешариққача қидирув ишлари кетяпти.\n– Каналдаги қидирув натижа бермагач, каналдан сув олувчи Ёзёвонсойга ўтилди, –дейди Тараққиёт маҳалла фуқаролар йиғини раиси Лутфилло Тошбоев. – Ҳозир маҳалладошларимиз ғоввослар билан сойда қидирув қилишяпти.\nБу ерда кимдур гулхан ёққан, сувдан чиққан ғоввосга иссиқ чой тутган. Вилоят, туман раҳбарлари, қишлоқ, маҳалла аҳли қидирувдан четда турган йўқ. Ҳамма қўлидан келганини қиляпти.\nSo'nggi marta saytdagi ma'lumotlar 21.01.2021


АДАМ САЎДАСЫНЫҢ ҚУРБАНЫ БОЛМАЙЫҚ\nХХ әсир ақырына келип адам саўдасы пүткил инсаниятқа қәўип салып турған тийкарғы қәўиптиң бири болып қалмақта. Ғәрезсизлик дәслепки жылларында айырым «исбилерменлер» адамларды алдаў жолы менен сырт еллерге алып кетип, оннан пайдаланыўға ҳәрекет етти. Нәтийжеде көплеген пуқараларымыз, соның ишинде ҳаял-қызлар бенен жаслар бул иллеттиң қурбанына айланды.\nЖәмийетимизге айрықша қәўип салып атырған адам саўдасына қарсы гүресиўге байланыслы елимизде бир қанша Нызамлар шығарылды. Өзбекстан Республикасында ең уллы қәдирият инсан, оның өмири, еркинлиги, қәдир-қымбаты ҳәм басқа да тәбийғый ҳуқықлары Конституция менен қорғалады. Сонлықтанда Нызамда адам саўдасы ушын жынайый жуўапкершилик белгиленген.\nОбъектив жағынан жынаят жынысый яки басқа мақсетлерде пайдаланыў ушын алдаў жолы менен адам жаллаўда көринеди. Адамларды жаллаў дегенде, оларды түрли мақсетлерде пайдаланыў ушын шахсларды излеп табыў ҳәм қандай да бир хызмет пенен шуғылланыўы ушын олар менен алдын-ала (аўызеки, жазба) келисим дүзилиўин түсиниў лазым. Буның усыллары: жоқары мийнет ҳақы, материаллық мәп, жақсы мийнет шараяты, белгили бир жеңилликлер бериў ҳәм басқалар болыўы мүмкин, бирақ, олар жынаяттың квалификациясына тәсир етпейди.\nАдамларды басқа мақсетлерде пайдаланыў — жәбирлениўшини жаллаўшының қәлеўи менен қандай да бир хызмет түри менен шуғылланыўға мәжбүрлеў болып табылады. Шахсты алдаў жолы менен исленген ўақыттан баслап, жынысый яки басқа мақсетлерде пайдаланыўы ушын айыпкерди Жынаят Кодексиниң 135-статьясы менен жынайый жуўапкершиликке тартыўға себепши болады. Алдаў жынаяттың зәрүр белгиси болып есапланады.\nАлдаў жаллаўшының жәбирлениўшиге жалғанлығы белгили болған мағлыўматлар бериўи яки жәбирлениўши шахс пенен келисим дүзилип атырғанда хабардар етиўи шәрт болған анаў яки мынаў шараятты жасырыўы, оларды мәлим етпеслигинде көринеди. Жынаят жаллаў әмелге асқан, яғный жаллаўшы менен айыпкер шахс арасында келисим (аўызеки, жазба шәртнама) дүзилген ўақыттан баслап тамамланған деп тән алынады.\nСубъектив жағынан жынаят тиккелей қаслық пенен исленеди. Бул жынаяттың субъектив тәрепиниң зәрүр шәрти, яғный мақсети болып табылады. Мақсет жынысый яки басқа мақсетлерде пайдаланыў ушын алдаў жолы менен адам жаллаў жынаяттың зәрүр белгиси болып есапланады.\nЕгер пайдаланыў ушын адамларды жаллаў қайтадан яки қәўипли рецидивист ямаса бир топар шахслар тәрепинен алдын-ала тил бириктирип яки жасы жетпеген шахсқа байланыслы исленген болса, айыпкердиң қылмысы Жынаят Кодексиниң 135-статьясы 2-бөлими менен квалификацияланыўы лазым.\nБир топар шахслар тәрепинен алдын-ала тил бириктирип адамларды жаллаў (Жынаят Кодексиниң 135-статьясы 2-бөлиминиң “б” бәнти) дегенде, адамлардан жынысый яки басқа мақсетлерде пайдаланыў ушын оларды биргеликте жаллаў ҳаққында алдын-ала тил бириктирген еки яки оннан да артық шахстың әне усындай жумыста қатнасыўы түсиниледи. Бунда тил бириктириў адамларды жаллаўдан бурын әмелге асырылады.\nЖаллаўшы өзи жаллап атырған шахстың жасы бойынша шынында да алжасқан, яғный шахсты ер жеткен деп шамалаў ушын жетерли тийкары болған жағдайда, ол Жынаят Кодексиниң 135-статьясы 2-бөлими менен емес, ал, 135-статьясы 1-бөлими менен жуўапкершиликке тартылады.\nЖынысый яки басқа мақсетлерде жалланылған шахслар Өзбекстан Республикасынан сыртқа алып шығып кетилген ямаса айыпкер сондай мақсетти гөзлеген болса, оның қылмысы Жынаят Кодексиниң 135-статьясы 3-бөлими менен квалификацияланыўы керек.\nЕлимизде қабыл етилип атырған барлық нызамлар пуқаралардың хуқық ҳәм еркинликлерин, олардың нызамлы мәплерин, абырайын, қәдир-қымбатын, еркинлигин қорғаўға қаратылған. Соңғы жыллары сырт еллер менен түрли тараўлардағы байланысларымыз жақсы раўажланған болып, пуқаралардың сырт еллерге шығыўы ушын барлық шараятлар жаратылмақта. Демек, пуқараларымыз белгиленген шәртнама тийкарында жумыс ислеўине кең жол ашылып, адам саўдасы иллетиниң алды алынбақта